Pogosta vprašanja in odgovori - **Javni razpis za sofinanciranje projektov za pomoč najbolj ranljivim skupinam prebivalcev zaradi epidemije COVID-19 in zmanjševanju njenih posledic**

|  |  |  |  |
| --- | --- | --- | --- |
| **Zap. št.** | **Vprašanje** | **Odgovor** | **Objava** |
| 1. 1. | Konkretno, zagotavljamo krizno namestitev za eno izmed ciljnih skupin projekta, ter terensko delo. Krizna namestitev ponujamo v Zbiljah, terensko delo pa izvajamo v Ljubljani, Medvodah in okolici.  Ali moramo izvajati storitve na širšem območju Republike Slovenije, ali kljub temu da opravljamo storitve na področju regije ali občine, še vedno storitvijo izpolnjujemo pogoje razpisa? | Skladno z določili javnega razpisa, se lahko projekti izvajajo tako na območju Kohezijske regije vzhodna Slovenija (v nadaljevanju: KRVS) kot tudi na območju Kohezijske regije zahodna Slovenija (v nadaljevanju: KRZS).  **Projekt se lahko izvaja kjerkoli v Republiki Sloveniji.** | 3. 7. 2020 |
| 1. 2. | Glede na število uporabnikov in na omejeno področje kjer ponujamo storitev, ali lahko prijavimo projekt z nižjo vrednostjo (cca. 50.000 EUR)? | Ministrstvo bo posamezni projekt financiralo do največ 130.200,00 EUR za celotno obdobje sofinanciranja. Prijavitelj lahko zaprosi za 100 % sofinanciranje skupnih upravičenih stroškov projekta. Prijavljena vrednost ni omejena navzdol. | 3. 7. 2020 |
| 1. 3. | Učinke in rezultate projekta je seveda mogoče aplicirati na druga geografska območja Slovenije, vendar mi, kot prijavitelj, bi jih izvajali na območju na katerem delujemo. | Glejte odgovor št. 1. | 3. 7. 2020 |
| 1. 4. | Razpis navaja, da je trajanje projekta možno do najkasneje 31. 12. 2021.  V finančnem načrtu pa je prisoten tudi stolpec za leto 2022. | V javnem razpisu je pod točko 9.2 *»Skupna razpoložljiva višina sredstev«* prikazana finančna dinamika izplačil za sofinanciranje realiziranih (že plačanih) skupnih upravičenih stroškov projekta.  V nadaljevanju je v točki 10 *»Obdobje upravičenosti stroškov«* opredeljen skrajni rok za dokončanje vseh projektnih aktivnosti, t.j. 31. 12. 2021.  Skladno z navedenim bo ministrstvo sofinanciralo le upravičene stroške, ki bodo pri prijavitelju nastali do konca izvajanja sofinanciranih aktivnosti projekta, vendar ne kasneje kot do 31. 12. 2021, in jih bo prijavitelj plačal najkasneje v 30- ih dneh po koncu izvajanja aktivnosti projekta (torej najkasneje do 31. 01. 2022).  V priloženem vzorcu Pogodbe o sofinanciranju 9. člen odstavek 9 določa, da bodo sredstva, izkazana na usklajenem zahtevku za izplačilo, ministrstvo izbranemu prijavitelju izplačalo v 30 dneh po potrditvi zahtevka za izplačilo. […] Upravičenec je dolžan zadnji zahtevek za izplačilo sredstev izstaviti in posredovati PO najkasneje do 28. 2. 2022.  Ministrstvo pa bo izbranemu prijavitelju sredstva izplačalo najkasneje do 30.04.2022. | 3. 7. 2020 |
| 1. 5. | Objavljen je bil razpis za pomoč najbolj ranljivim skupinam prebivalcev v času epidemije COVID-19 in za zmanjševanje javnih posledic epidemije. Zanima nas, ali smo kot društvo Svetovalni svet, ki nudi pomoč vsem, ki trpijo zaradi motenj hranjenja in njihovim bližnjim lahko prijavitelj svojega programa za pomoč pri motnjah hranjenja, ki je namenjen nudenju psihosocialne pomoči vsem, ki trpijo zaradi motenj hranjenja, med uporabniki pa je veliko mladostnikov in odraslih, ki doživljajo duševno stisko zaradi motnje hranjenja.  V času epidemije so bili ti uporabniki še posebej prizadeti, saj socialna izolacija in omejevanje stikov poslabšuje duševno zdravje oseb z motnjo hranjenja, stopnjuje motnjo hranjenja in slabša možnosti za okrevanje. | V javnem razpisu so opredeljene naslednje ciljne skupine:   * žrtve nasilja, * starejši, * invalidi, * osebe s težavami v duševnem zdravju, * otroci in mladostniki, * in druge osebe, ki se srečujejo z visoko stopnjo socialne izključenosti (potrjene s strani strokovne komisije v postopku izbora prejetih vlog).   V navedenem vprašanju se lahko sklicujemo na več ciljnih skupin, pri predstavitvi projekta bodite pozorni pri opredelitvi potreb posameznih ciljnih skupin, ki so nastale zaradi epidemije COVID-19 in zmanjševanju njenih posledic.  Potrditev ciljne skupine je v domeni strokovne komisije v postopku izbora vlog in posledično ne more biti predmet vprašanj in odgovorov potencialnih prijaviteljev. | 3. 7. 2020 |
| 1. 6. | Na spletnem naslovu razpisa (https://www.gov.si/zbirke/javne-objave/javni-razpis-za-sofinanciranje-projektov-za-pomoc-najbolj-ranljivim-skupinam-prebivalcev-zaradi-epidemije-covid-19-in-zmanjsevanju-njenih-posledic/) ne najdemo prilogi št. 6 in 7., ki sta navedeni na str. 11 pod točko 11.2.1. | Javni razpis ne določa posebnih obrazcev za:  Prilogo št. 6: Kopija potrdila o zahtevani izobrazbi za koordinatorja projekta in ostale sodelavce in  Prilogo št. 7: Življenjepis (CV) za koordinatorja in ostale sodelavce.  V teh dveh primerih priložite ustrezne kopije potrdil o izobrazbi in ustrezno izpolnjen življenjepis. | 3. 7. 2020 |
| 1. 7. | Vprašanje vezano na izkušnje koordinatorja in sicer me zanima ali moje izkušnje in pridobljena izobrazba dosegajo kriterij za prijavo za delo koordinatorja znotraj programa.  [Navedene izkušnje nismo navajali!] | Opredelitev izkušenj koordinatorja je zastavljena v merilu 3 *Usposobljenost za izvedbo projekta* oz. v podmerilu 3.1 *Izkušnje koordinatorja projekta* (dve leti ali več neprekinjenih izkušenj s področja pomoči ranljivim skupinam = 2 točki, eno leto izkušenj = 1 točka, manj kot eno leto = 0 točk).  Ustreznost izkušenj koordinatorja ocenjuje strokovna komisija v okviru ocenjevanja vlog prispelih na javni razpis in posledično ne more biti predmet vprašanj in odgovorov potencialnih prijaviteljev. | 3. 7. 2020 |
| 1. 8. | Na str. 13 Razpisne dokumentacije, pod točko 7.2 Upravičeni stroški in izdatki, je navedeno, da mora imeti: »…koordinator projekta, ki ima zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) pedagoške, psihološke, sociološke ali socialne smeri.«   Oseba, ki bi jo želeli postaviti za koordinatorja našega projekta ima zaključeno 1. bolonjsko stopnjo iz študija Biopsihologije iz Univerze na Primorskem in Master's Degree (enakovredno 7. stopnji izobrazbe), magistra svetovanja in psihoterapije iz University of Edinburgh.  Ker je definicija zahtevane izobrazbe v razpisu napisana dokaj na splošno (»…pedagoške, psihološke, sociološke ali socialne smeri.«), bi želeli z vaše strani potrditev ali je zgoraj navedena izobrazba ustrezna za mesto koordinatorja na omenjenem razpisu. | Ustreznost izobrazbe in izkušenj navedene osebe bo preverila strokovna komisija v okviru ocenjevanja vlog na podlagi pogojev za kandidiranje na javnem razpisu in posledično le ta ne more biti predmet vprašanj in odgovorov potencialnih prijaviteljev. | 3. 7. 2020 |
| 1. 9. | Razumeti je, da gre za triletni razpis, obdobje upravičenih izdatkov pa je krajše, od  13.3.2020 do 31.12.2021. Kaj to pomeni? | Glejte odgovor št. 4. | 3. 7. 2020 |
| 1. 10. | Ali lahko v projekt prijavimo že izvedene aktivnosti od 13.3.2020 dalje? | V javnem razpisu je v točki 10 določeno, da je obdobje upravičenosti izdatkov in stroškov upravičenca od 13. 3. 2020 do konca izvajanja sofinanciranih aktivnosti projekta, vendar ne kasneje kot do 31. 12. 2021 in jih bo prijavitelj plačal najkasneje v 30- ih dneh po koncu izvajanja aktivnosti projekta.  Če se bo projekt pričel izvajati pred predložitvijo vloge na ta javni razpis, bo ministrstvo pred odobritvijo prvega zahtevka za izplačilo iz proračuna preverilo skladnost izvajanja projekta z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju.  Projektne aktivnosti, ki bodo sofinancirane iz sredstev Evropskega socialnega sklada, so se lahko pričele izvajati s 13. 3. 2020 in se lahko izvajajo najkasneje do 31. 12. 2021. | 3. 7. 2020 |
| 1. 10. | Ali bi skupino "otroci priseljencev" smatrali za ločeno skupino od "otroci in mladostniki"? | Glejte odgovor št. 5. | 3. 7. 2020 |
| 1. 11. | Ali lahko kot sodelovanje z drugimi deležniki štejemo tudi tiste organizacije, ki bodo tudi same prijavile svoj projekt v okviru tega razpisa? | Organizacije oziroma deležnike na lokalni/regionalni ravni (npr. izobraževalne ustanove, občine, nevladne organizacije, ipd.), s katerimi boste v okviru prijavljenega projekta sodelovali niso natančneje opredeljeni in ne izključujejo navedenih v vprašanju. | 3. 7. 2020 |
| 1. 12. | Na društvu imamo zaposleno samo eno osebo in sicer kot vodjo projektov in koordinatorico. Ker se projekta, na katerih dela, iztekata, bi želeli, da nadaljuje delo in sicer kot koordinatorka na prej omenjenem javnem razpisu. Izkušnje ima, stopnja izobrazbe pa je višješolska brez specializacije. Lahko zaposlimo na tem projektu tako osebo?  Če ne...je lahko koordinatorica predsednica, ki ima dovolj izobrazbe in izkušenj, je pa upokojenka? In potem dopolnjujemo z zgoraj omenjeno osebo?  Če je potrebna nova zaposlitev...Lahko osebo zaposlimo po tem, ko bodo znani rezultati ali prej? Vidimo, da so upravičeni stroški od 13.3.2020 dalje, takih stroškov verjetno nimamo. | V okviru projekta mora biti obvezno **prijavljena 1 (ena) zaposlitev za polni delovni čas za ves čas trajanja projekta**:  - **koordinator** projekta, ki ima zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) pedagoške, psihološke, sociološke ali socialne smeri.  **- ostali sodelavci** morajo imeti vsaj V. stopnjo izobrazbe skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17).  Na projektu mora biti določen koordinator projekta, število ostalih sodelavcev **ni omejeno**.  Ustreznost izobrazbe navedene osebe (ki mora biti zaposlena na projektu za poln delovni čas) bo preverila strokovna komisija v okviru ocenjevanja vlog na podlagi pogojev za kandidiranje na javnem razpisu in posledično le ta ne more biti predmet vprašanj in odgovorov potencialnih prijaviteljev.  Začetek upravičenosti stroškov ni določen, javni razpis dopušča možnost pričetka s 13. 3. 2020, določen je zgolj skrajni rok za zaključek, tj. 31. 12. 2021. | 3. 7. 2020 |
| 1. 13. | Smo društvo, ki deluje na državni ravni. Tudi s tem projektom bi šli čez celo državo. Kako bomo to prijavili? Za vsako regijo posebej ali vse skupaj? | Glejte odgovor št. 1. | 3. 7. 2020 |
| 1. 14. | Kje lahko najdemo prilogo št. 6 in št. 7? Med Obrazci in priloge na vaši strani jih ne vidimo. | Glejte odgovor št. 6. | 3. 7. 2020 |
| 1. 15. | Na vas se obračamo z vprašanjem vezanim na zaposlitev osebe. Na strani 13 Razpisne dokumentacije pod točko 7.2 UPRAVIČENI STROŠKI IN IZDATKI je navedeno:  »Obvezno:  V okviru projekta mora biti obvezno prijavljena 1 (ena) zaposlitev za polni delovni čas za ves čas trajanja projekta:  -        Koordinator: …  -        Ostali sodelavci: …«  Preverjamo ali pravilno razumemo, da oseba, ki mora biti prijavljena za zaposlitev za polni delovni čas za ves čas trajanja projekta ne rabi biti nujno koordinator projekta, temveč je lahko z njim ali njo sklenjena tudi zgolj avtorska ali podjemna pogodbe, redno zaposlen za polni delovni čas pa je lahko tudi nekdo izmed ostalih sodelavcev? | V okviru projekta mora **biti obvezno prijavljena 1 (ena) zaposlitev za polni delovni čas** za ves čas trajanja projekta:  - **koordinator projekta**, ki ima zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski. strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) pedagoške, psihološke, sociološke ali socialne smeri.  - ostali sodelavci morajo imeti vsaj V. stopnjo izobrazbe skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17).  **Na projektu mora biti obvezno prijavljena 1 zaposlitev za polni delovni čas** za ves čas trajanja projekta in to je **koordinator projekta.** | 3. 7. 2020 |
| 1. 16. | Radi bi preverili ali pravilno razumemo navedbo pod 4. točko besedila razpisa: '' Gre za ukrepe sistemske narave, ki se bodo izvajali na celotnem območju Republike Slovenije.''  Mi razumemo, da je to navedba, ki povzema celoten razpis in to NE pomeni, da se vsak od prijavljenih projektov mora izvajati na celotnem območju RS? | Glejte odgovor na vprašanje št. 1. | 3. 7. 2020 |
| 1. 17. | Ali so v okviru objavljenega JR upravičeni vlagatelji tudi občine kot samoupravne lokalne skupnosti – pravna oseba javnega prava,  ter ali je Statut Občine ustrezno dokazilo o neprofitnem delovanju? | Prijavitelj je lahko pravna oseba zasebnega ali javnega prava s sedežem v Republiki Sloveniji, ki ima v ustanovitvenem aktu določeno neprofitno delovanje, premoženje, dobiček in presežke prihodkov nad odhodki uporablja za opravljanje osnovne dejavnosti oziroma ne deli dobička ali presežka prihodkov nad odhodki, temveč ga vlaga v razvoj dejavnosti (prijavitelj mora k prijavi priložiti **kopijo ustanovitvenega akta ali drugega ustreznega temeljnega akta**, iz katerega je **razvidno neprofitno delovanje pravne osebe** v kolikor le-ta ni javno dostopen na spletni strani Poslovnega registra Slovenije – AJPES.  Občina, kot samoupravna lokalna skupnost predstavlja osebo javnega prava, ki glede na njen pravnoorganizacijski status deluje neprofitno, kot zahtevano v javnem razpisu. Prijavitelj lahko vlogi priloži statut občine, v kolikor ta izkazuje takšno delovanje. | 3. 7. 2020 |
| 1. 18. | Ali se mogoče ve, kdaj bo izvedena informativna delavnica za potencialne vlagatelje? | Datum delavnice (v kolikor bo njena izvedba dopustna glede na priporočila pristojnih organov) bo objavljen naknadno na spletni strani.  Datum informativne delavnice za potencialne prijavitelje na javni razpis bo potekala preko video konference v **torek, 14. 7. 2020 od 10. do 12. ure**. | 3. 7. 2020  10. 7. 2020 |
| 1. 19. | V okviru projekta mora biti obvezno prijavljena 1 oseba za polni delovni čas – ali mora to biti koordinator ali je lahko nekdo od ostalih sodelavcev, koordinator pa je primerljivo obsegu aktivnosti, na primer 20% svojega dela? Ali je celo možno tudi tako, da skupaj sestavimo eno osebo: na primer 20% koordinator in 80 % ostali sodelavci? | Glejte odgovor št. 16. | 3. 7. 2020 |
| 1. 20. | V točki 14. v 6. alineji je napisano, da je začetek izvajanja projekta z dnem izdaje sklepa o izboru, medtem ko je v točki 10 napisano, da je obdobje upravičenosti izdatkov upravičenca od 13.3.2020 do 31.3.2022. Zanima nas, kateri datum je pravi za začetek projekta? | Glejte odgovor št. 10.  Danes, dne 3. 7. 2020 bo objavljen popravek JR v Uradnem listu 93/2020, ki odpravlja administrativno napako. | 3. 7. 2020 |
|  | Bo morda kakšna delavnica za prijavitelje, je na voljo telefonska številka ali elektronski naslov? | Način podajanja vprašanj in odgovorov nanje je podan v 17. poglavju javnega razpisa. Vprašanja o javnem razpisu lahko zainteresirani prijavitelji postavijo izključno prek elektronske pošte, odgovori pa bodo objavljeni na spletni strani <https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/javne-objave/>.    Datum informativne delavnice za potencialne prijavitelje na javni razpis bo potekala preko video konference v **torek, 14. 7. 2020 od 10. do 12. ure**. | 10. 7. 2020 |
|  | Pod točko 4.1. Upravičeni prijavitelji je zapisano, da se prijavitelj uvrsti v izbor za dodelitev sredstev če je pravna oseba zasebnega ali javnega prava s sedežem v RS, ki ima v ustanovitvenem aktu določeno neprofitno delovanje,....  V Pogodbi o ustanovitvi družbe z omejeno odgovornostjo Invalidskega podjetja Posočje d.o.o. je v 1. členu zapisano: Osnovno poslanstvo družbe je nepridobitno. Skenirana prva stran Pogodbe je v priponki.  Zanima nas, ali se lahko glede na zgoraj navedena dejstva, prijavimo na omenjeni razpis? Smo upravičeni prijavitelji? | JR določa, da mora biti prijavitelj pravna oseba zasebnega ali javnega prava s sedežem v Republiki Sloveniji, ki ima v ustanovitvenem aktu določeno **neprofitno delovanje** (in ne nepridobitno), premoženje, dobiček in presežke prihodkov nad odhodki uporablja za opravljanje osnovne dejavnosti oziroma ne deli dobička ali presežka prihodkov nad odhodki, temveč ga vlaga v razvoj dejavnosti.  Kot dokazilo izpolnjevanja pogoja mora prijavitelj k prijavi priložiti **kopijo ustanovitvenega akta ali drugega ustreznega temeljnega akta, iz katerega je razvidno neprofitno delovanje (i ne neprofitno) pravne osebe** v kolikor le-ta ni javno dostopen na spletni strani Poslovnega registra Slovenije – AJPES.  Dodajamo, da morajo invalidska podjetja skladno s 57. členom Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12 – ZPIZ-2 in 98/14), ki ureja delitev dobička, najmanj 80 % dobička poslovnega leta nameniti za povečanje osnovnega kapitala družbe, povečanje zakonskih rezerv ali ga porabiti za enak namen kakor finančna sredstva iz naslova oprostitev in olajšav iz 61. člena navedenega zakona. Ne glede na navedeno pa lahko invalidsko podjetje del dobička poslovnega leta izplača delavcem skladno z zakonom, ki ureja udeležbo delavcev pri dobičku.  Pogoj JR je torej izpolnjen v kolikor prijavitelj dokaže neprofitno delovanje, kot zapisano v tem odgovoru. | 10. 7. 2020 |
|  | Ali mora biti obdobje izvajanja projektov izključno od 13.3.2020 do 31.12.2021 ali se lahko projekt prične izvajati s 1.9.2020 in traja do 31.12.2021? | Začetek izvajanja projektov ni določen, javni razpis dopušča le možnost pričetka izvajanja projektov in upravičenosti stroškov s 13. 3. 2020, določen je zgolj skrajni rok za zaključek, tj. 31. 12. 2021. | 10. 7. 2020 |
|  | Ali moramo razpisni dokumentaciji priložiti podpisana Pisma podpore deležnikov v lokalnem okolju? | Javni razpis ne določa, da je ob prijavi potrebno priložiti pisma podpore deležnikov v lokalnem/regionalnem okolju. | 10. 7. 2020 |
|  | Tiče pa se izkušenj koordinatorja in sicer me zanima ali moje izkušnje in pridobljena izobrazba dosegajo kriterij za prijavo za delo koordinatorja znotraj programa.  [Navedene izkušnje nismo navajali!] | Glejte odgovor št. 7. | 10. 7. 2020 |
|  | Imam vprašanje glede razpisa in informativne delavnice v zvezi z razpisom. V javnem razpisu pod točko 17, je zapisano, da bo ministrstvo razpisalo vsaj eno informativno delavnico za potencialne prijavitelje, kjer bo podrobneje predstavljen javni razpis. Bi lahko prosim izvedeli datum informativne delavnice? | Datum informativne delavnice za potencialne prijavitelje na javni razpis bo potekala preko video konference v **torek, 14. 7. 2020 od 10. do 12. ure**. | 10. 7. 2020 |
|  | Na str. 13 Razpisne dokumentacije, pod točko 7.2 Upravičeni stroški in izdatki, je navedeno, da mora imeti: »…koordinator projekta, ki ima zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) pedagoške, psihološke, sociološke ali socialne smeri.«  Oseba, ki bi jo želeli postaviti za koordinatorja našega projekta ima zaključeno 1. bolonjsko stopnjo iz študija Biopsihologije iz Univerze na Primorskem in Master's Degree (enakovredno 7. stopnji izobrazbe), magistra svetovanja in psihoterapije iz University of Edinburgh.  Ker je definicija zahtevane izobrazbe v razpisu napisana dokaj na splošno (»…pedagoške, psihološke, sociološke ali socialne smeri.«), bi želeli z vaše strani potrditev ali je zgoraj navedena izobrazba ustrezna za mesto koordinatorja na omenjenem razpisu. | Glejte odgovor št. 8. | 10. 7. 2020 |
|  | Na strani 13 Razpisne dokumentacije pod točko 7.2 UPRAVIČENI STROŠKI IN IZDATKI je navedeno:  »Obvezno:  V okviru projekta mora biti obvezno prijavljena 1 (ena) zaposlitev za polni delovni čas za ves čas trajanja projekta:  Koordinator: …  Ostali sodelavci: …«  Preverjamo ali pravilno razumemo, da oseba, ki mora biti prijavljena za zaposlitev za polni delovni čas za ves čas trajanja projekta ne rabi biti nujno koordinator projekta, temveč je lahko z njim ali njo sklenjena tudi zgolj podjemna pogodbe, redno zaposlen za polni delovni čas pa je lahko tudi nekdo izmed ostalih sodelavcev? | Glejte odgovor št. 16. | 10. 7. 2020 |
|  | V merilih za kandidiranje pod točko 3, ki govori o usposobljenosti prijavitelja, je naveden termin deležniki v regijski enoti oz. lokalnem okolju. Prosimo za pojasnilo, konkretno kaj oziroma kdo je tukaj mišljen? Delovanje našega društva ni vezano zgolj na lokalno okolje, ampak delujemo na nacionalnem nivoju. | Organizacije oziroma deležnike na lokalni/regionalni ravni so npr. izobraževalne ustanove, občine, nevladne organizacije ipd., kot je navedeno v poglavju 7 v Obrazcu št. 1: Prijavnica. | 10. 7. 2020 |
|  | V točki 2, ki govori o predmetu javnega razpisa govorite o projektih, ki bodo uvedli nove metode, ki bodo nadgradile že obstoječe prakse. Je tukaj mišljeno naše obstoječe prakse, ki jih izvajamo ali prakse v javnem sistemu? V primeru, da gre za prakse v javnem sistemu, se moramo v projektu povezati z njim? | Javni razpis določa, da bodo sofinancirani projekti, v okviru katerih **bodo razvite in preizkušene nove metode, oblike in/ali pristopi, ki bodo nadgradili že obstoječe prakse za preprečevanje in reševanje stisk ranljivih skupin** (ciljne skupine), zaradi pojava epidemije COVID-19. Obstoječe prakse v javnem razpisu niso omejene na obstoječe prakse, ki se izvajajo v javnem sistemu.  Do financiranja na podlagi predmetnega javnega razpisa so upravičene aktivnosti, ki:   * so neposredno vezane na projekt, izbran na podlagi tega razpisa, * so v skladu s predmetom in ciljem javnega razpisa.     Podrobneje so aktivnosti predstavljene v poglavju 11.1. javnega razpisa. | 10. 7. 2020 |
|  | V razpisni dokumentaciji so opredeljene upravičene aktivnosti (zagotovitev kriznih namestitev, svetovanje in podpora, terensko delo, ozaveščanje, vzpostavitev novih varnih točk, vzpostavitev digitalnih rešitev). Pod točko 5.3. je izpostavljen pogoj, da je potrebno na ravni celotnega javnega razpisa izvesti najmanj 28 aktivnosti. Kaj je pod to točko mišljeno kot aktivnost? Je tukaj mišljeno, da je npr. 1 merljiva enota en obisk na domu v sklopu aktivnosti terenskega dela? | Točka 5.3. javnega razpisa opredeljuje število vseh izvedenih aktivnosti, tj. najmanj 28 **na ravni celotnega javnega razpisa**.  Prijavitelj mora v okviru svojega projekta zagotoviti izvajanje vsaj ene aktivnosti. Po merilih za izbor projektov bo ocenjeno tudi število izvedenih aktivnosti na projektu (1 aktivnost = 1 točka, 2 ali več = 2 točki).  Primeri upravičenih aktivnosti projekta so navedeni v točki 11.1. javnega razpisa in v Prilogi št. 4: Metodološka pojasnila. | 10. 7. 2020 |
|  | Kaj imate v mislih v zvezi z merilom, ki govori o ustreznosti prijavitelja in izvedenih projektov iz predmeta razpisa in sicer, da je že izvedel projekte iz predmeta javnega razpisa. Ali tukaj štejejo aktivnosti prijaviteljev v času epidemije, v in po karanteni, ki so sicer vse bile osredotočene na omilitev posledic, ki jih je prinesla karantena. Ali se tukaj upoštevajo vse aktivnosti, ki vsebinsko zajemajo to problematiko. Ali morajo projekti biti zaključeni, ali so lahko še v izvajanju? So lahko ti projekti financirali iz strani drugih razpisov? Je predmet razpisa mišljen omilitev posledic zaradi covida 19 ali se nanaša na prednostno os in cilje razpisa? | Strokovna komisija bo ocenjevala merilo 2.2 Ustreznost prijavitelja po treh poglavjih oz. podpoglavjih *Obrazca 1: Prijavnica*, in sicer:  4.7 Načrt vodenja in upravljanja projekta,  5.1 Reference prijavitelja ter  5.2.2 Kadrovska sposobnost.  Pri referencah prijavitelja in ustreznih izkušenj s področja izvajanja projektov, vezanih na delo s ciljno skupino, se upoštevajo reference in izkušnje pridobljene v preteklih 5 letih. | 10. 7. 2020 |
|  | Ali je nakup tehnične opreme (npr. tablični računalnik) in plačilo naročnin aplikacij za neposredno povezavo ljudi, upravičen strošek? Npr. za potrebe vzpostavitve digitalnih rešitev? Je upravičen nakup tehnične opreme za prijavitelja in njegove uporabnike, ki si zaradi finančnih stisk ne morejo privoščiti nakupa le-teh? | Omenjena stroška sta po javnem razpisu upravičena med stroški pavšalnega financiranja, v kolikor sta nujno potrebna za izvajanje projekta. | 10. 7. 2020 |
|  | Zanima me ali se v primeru izvajanja aktivnosti za slepe in slabovidne otroke in mlade in za slepe in slabovidne starejše to šteje kot ena skupina uporabnikov – invalidi ali kot dve skupini uporabnikov – otroci in mladi ter starejši? | V javnem razpisu so opredeljene naslednje ciljne skupine:   * žrtve nasilja, * starejši, * invalidi, * osebe s težavami v duševnem zdravju, * otroci in mladostniki, * in druge osebe, ki se srečujejo z visoko stopnjo socialne izključenosti (potrjene s strani strokovne komisije v postopku izbora prejetih vlog).   V navedenem vprašanju se lahko sklicujemo na več ciljnih skupin, pri predstavitvi projekta bodite pozorni pri opredelitvi potreb posameznih ciljnih skupin, ki so nastale zaradi epidemije COVID-19 in zmanjševanju njenih posledic.  Potrditev ciljne skupine je v domeni strokovne komisije v postopku izbora vlog in posledično ne more biti predmet vprašanj in odgovorov potencialnih prijaviteljev. | 10. 7. 2020 |
|  | V okviru projekta bi želeli vzpostaviti informacijsko – svetovalni klicni center, ki bi zagotavljal: spremstvo, družabništvo in pomoč oz. podporo pri uporabi sodobne informacijsko komunikacijske tehnologije. Ali se to šteje kot ena aktivnost ali se zagotavljanje 3 različnih storitev šteje kot 3 aktivnosti? | Projekt lahko vključuje kombinacijo (eno ali več) v javnem razpisu navedenih aktivnosti oziroma lahko prijavitelj predlaga tudi drugačno aktivnosti skladno z namenom javnega razpisa. Pri tem ena izvedena aktivnost pomeni npr. zagotovitev kriznih namestitev za uporabnike iz ciljnih skupin javnega razpisa. | 10. 7. 2020 |
|  | Ali so partnerji lahko tudi organizacije, ki se z drugim projektom same prijavljajo na razpis? | Glejte odgovor št. 12. | 10. 7. 2020 |
|  | Ali se mora prijavljeni projekt izvajati na področju celotne države? | Glejte odgovor št. 1. | 10. 7. 2020 |
|  | Ali mora koordinator z ustrezno izobrazbi biti pri prijavitelju zaposlen že ob prijavi? | Koordinator z ustrezno izobrazbo, opredeljeno v poglavju 11.2.1 javnega razpisa, mora biti zaposlen za polni delovni čas za ves čas trajanja projekta. Koordinator ob prijavi ne rabi biti zaposlen, mora pa podpisati Izjavo o sodelovanju pri projektu in aktivnem sodelovanju pri njegovi izvedbi (Priloga 8 JR). | 10. 7. 2020 |
|  | Ali je npr. v primeru izvajanja spremstva za slepe in slabovidne, možno plačilo spremljevalca prek storitev za invalide? | Navedene storitve se lahko opredelijo kot stroški osebja – stroški zunanjih izvajalcev in se obravnavajo kot izplačila za opravljeno delo na projektu na podlagi podjemne ali avtorske pogodbe  Pri tem še opozarjamo na 13. člen Zakona o delovnih razmerjih (ZDR-1), po katerem se delo ne sme opravljati na podlagi civilnega prava, če med njima obstajajo vsi elementi delovnega razmerja. Elementi delovnega razmerja so: prostovoljna vključitev delavca v organiziran delovni proces, pri delodajalcu, opravljanje dela za plačilo, osebno in nepretrgano opravlja delo po navodilih in pod nadzorom delodajalca. Sklepanje podjemnih in avtorskih pogodb s svojimi zaposlenimi ni upravičen strošek. | 10. 7. 2020 |
|  | Ali morajo biti vse storitve projekta na voljo vsem skupinam vključenim v projekt? | Prijavitelj vključuje ciljne skupine v svoje aktivnosti v skladu z utemeljitvijo in predstavitvijo projekta pri prijavi na javni razpis. Javni razpis zgolj omejuje, da mora biti planirana vsaj ena ciljna skupina in vsaj ena aktivnost. | 10. 7. 2020 |
|  | Koordinator projekta mora biti zaposlen za polni delavni čas. Največje možno plačilo za njegovo delo je 2.500,00 EUR mesečno. Kakšno je najmanjše možno plačilo? Ali je lahko deloma plačan iz drugih virov? | **Spodnja meja** skupnih upravičenih stroškov plače koordinatorja projekta na letni in mesečni ravni ni določena. Zaposlitev je za polni delovni čas za ves čas trajanja projekta, zato je za čas dela na projektu financiran iz vira, ki je opredeljen v javnem razpisu. | 10. 7. 2020 |
|  | V merilih za kandidiranje pod točko 3 javnega razpisa in točko 7. prijavnice so omenjeni deležniki. Zanima nas ali je z deležniki potrebno skleniti pisno soglasje o sodelovanju, saj med obveznimi prilogami tega ni navedenega. | Glejte odgovor št. 25. | 10. 7. 2020 |
|  | Na str. 2 Javnega razpisa piše, da se morajo projektne aktivnosti, ki bodo sofinancirane iz sredstev Evropskega socialnega sklada, pričeti izvajati z dnem izdaje sklepa o izboru in se lahko izvajajo najkasneje do 31. 12. 2021. Zanima nas kako naj potemtakem zastavimo obdobje trajanja projekta glede na to, da ne vemo, na kateri dan bo izdan sklep o izboru? Ali to pomeni, da je obvezno, da se vsi projekti, ki bodo sofinancirani preko tega razpisa pričnejo izvajati še pred predvideno objavo rezultatov (t.j. najkasneje v začetku septembra, glede na to, da naj bi bili rezultati znani v roku 60 dni od odpiranja vlog)? | Dne 3. 7. 2020 je bil objavljen popravek JR v Uradnem listu 93/2020, ki odpravlja administrativno napako glede začetka izvajanja aktivnosti oziroma upravičenosti stroškov. Projektne aktivnosti, ki bodo sofinancirane iz sredstev predmetnega javnega razpisa se lahko pričnejo izvajati s 13. 3. 2020 in se lahko izvajajo najkasneje do 31. 12. 2021. | 10. 7. 2020 |
|  | Glede na to, da je na str. 11 JR navedeno, da mora biti v okviru projekta obvezno prijavljena 1 (ena) zaposlitev za polni delovni čas za ves čas trajanja projekt, ali to pomeni, da mora oseba, ki bo delala na projektu biti že pred objavo rezultatov zaposlena pri prijavitelju? Ne razumemo kako bi namreč lahko sicer zagotovili zaposlitev osebe že na dan izdaje sklepa, glede na to, da datuma izdaje sklepa ne moremo vedeti vnaprej. | Glejte odgovor št. 39. | 10. 7. 2020 |
|  | Na str. 3 pod točko 5.3 Kazalniki je navedeno sledeče besedilo:  »Za doseganje opredeljenih specifičnih ciljev javnega razpisa morajo vsi projekti, ki bodo sofinancirani v okviru tega javnega razpisa, dosegati sledeči kvantificiran kazalnik:  Število izvedenih aktivnosti, namenjenih pomoči ciljnim skupinam zaradi epidemije COVID-19 in zmanjševanju njenih posledic – najmanj 28 na ravni celotnega javnega razpisa.«  Prosimo za obrazložitev glede tega na kaj se zgornji tekst nanaša? V preostalem besedilu JR se beseda »aktivnost« povsod uporablja za »upravičene aktivnosti projekta«, kot so podrobneje pojasnjena v dokumentu Priloga 4: Metodološka pojasnila oz. na str. 10 JR (npr. Zagotovitev kriznih namestitev za uporabnike iz ciljnih skupin razpisa, Svetovanje in podpora ljudem iz ciljnih skupin, ki so v stiski, Terensko delo, itd.). Slednjih niti slučajno ni 28 temveč 6 +1 (v JR je navedeno, da so možne tudi »druge aktivnosti«). Ne razumemo kaj se šteje pod 1 enoto? Ali v primeru, da izvajamo aktivnost Svetovanje in podpora ljudem iz ciljnih skupin, to potem pomeni, da bi morali izvesti 28 svetovalnih ur ali da bi morali imeti 28 oseb v obravnavi ali kaj drugega? Ali to potem pomeni, da moramo imeti v dokumentu Obrazec št. 1: Prijavnica pod točko 4.4 Načrtovane aktivnosti projekta vsaj 28 različnih aktivnosti? Nadalje v merilih za kandidiranje na javnem razpisu na str. 6. Javnega razpisa kot merilo pod točko 1.3 piše: Število izvedenih aktivnosti na projektu (1 aktivnost = 1 točka, 2 ali več = 2 točki), s čimer je nakazano, da je možno prijaviti tudi projekt z zgolj 1 ali 2 aktivnostma. Glede na to, da gre za kazalnik prosimo za obrazložitev zgornjega besedila, saj je trenutno zelo nejasno kaj se zahteva. | Glejte odgovor št. 32. | 10. 7. 2020 |
|  | Projekti se lahko začnejo izvajati z dnem izdaje sklepa o izboru. Kako so lahko potem upravičeni stroški, ki so nastali od 13.3.2020 dalje? | Glejte odgovor št. 44. | 10. 7. 2020 |
|  | Izobrazba članov projektne skupine: ali morajo imeti izobrazbo tako, kot koordinator iz pedagoške, psihološke, sociološke ali socialne smeri? Ali je pomembno le to, da imajo 5.stopnjo izobrazbe | Ne, ostali sodelavci morajo imeti vsaj V. stopnjo izobrazbe skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17). | 10. 7. 2020 |
|  | Ali je potrebno za sodelavce na projektu, ki so zunanji izvajalci (in če v fazi prijave že vemo zanje) priložiti CV-je in potrdila o izobrazbi? | Javni razpis tega ne določa. | 10. 7. 2020 |
|  | Nekateri avtorji imajo s.p.-je ali statuse samozaposlenih. Za avtorska dela se z njimi sklepajo avtorske pogodbe v katerih je zapisano, da bo izplačilo izvedeno na podlagi izstavljenega računa. Ali se pri tem razpisu tak način izplačila še vedno razume kot delo po avtorski pogodbi (pravna podlaga za izplačilo je v tem primeru namreč še vedno avtorska pogodba)? | Stroški storitev zunanjih izvajalcev v okviru tega javnega razpisa so namenjeni kritju stroškov osebja na projektu. Gre za stroške zunanjih storitev za strokovne sodelavce in podporno osebje. Sem *spadajo izplačila za opravljeno delo na projektu na podlagi podjemne pogodbe in avtorske pogodbe*. Upravičen je strošek bruto izplačila vključno z vsemi plačanimi prispevki. Pri tem še opozarjamo na 13. člen Zakona o delovnih razmerjih (ZDR-1), po katerem se delo ne sme opravljati na podlagi civilnega prava, če med njima obstajajo vsi elementi delovnega razmerja. Elementi delovnega razmerja so: prostovoljna vključitev delavca v organiziran delovni proces pri delodajalcu, opravljanje dela za plačilo, osebno in nepretrgano opravlja delo po navodilih in pod nadzorom delodajalca. **Sklepanje podjemnih in avtorskih pogodb s svojimi zaposlenimi ni upravičen strošek**. | 10. 7. 2020 |
|  | Budget:  Če se projekti končajo 31.12.2021, zakaj je v budgetu predvideno še leto 2022? | Glejte odgovor št. 4. | 10. 7. 2020 |
|  | Ocena višine zahtevkov po letih: v vzorcu pogodbe so predvideni zahtevki 1x na dva meseca; ali se vnese vsota vseh zahtevkov za posamezno leto? | V preglednici Obrazca št. 2 Finančni načrt se vnese po letih plačane stroške pri vlagatelju. Praviloma se izplačila iz proračuna realizirajo z zamikom od 30 - 90 dni od oddaje zahtevka za izplačila v sistemu eMA, kar je potrebno upoštevati pri določanju obsega izplačil iz proračuna po letih. | 10. 7. 2020 |
|  | Kakšen je namen obrazca št. 4-Spremljanje izvedenih aktivnosti? Če aktivnost že poteka, ali naj to napišemo? Če še ne poteka, ali bomo to spreminjali v času oddajanja zahtevkov? | V Obrazec št. 4 Spremljanje izvedenih aktivnosti prijavitelj navede že izvedene aktivnosti, ki jih je izvedel oz. jih izvaja v okviru prijavljenega projekta. Obrazec je namenjen spremljanju oziroma poročanju o opravljenih aktivnostih in se uporablja za poročanje po potrditvi projekta oz. v primeru, ko prijavitelj aktivnosti izvaja že pred potrditvijo vloge na JR.  Obrazec mora biti izpolnjen, v kolikor prijavitelj aktivnosti izvaja že pred potrditvijo vloge na javni razpis. | 10. 7. 2020 |
|  | Ali bodo morale osebe, ki so izvajale aktivnosti, pripravljati kakšna poročila o izvedbi? | Poročanje prijavitelja je opredeljeno v Prilogi št. 4: Metodološka pojasnila ter v Prilogi št. 1: Vzorec pogodbe o sofinanciranju projekta (13. in 24. člen).  Vsa poročanja so v domeni prijavitelja, ki izbere na kakšen način bodo izvajalci poročali o izvedenih aktivnostih. Pri tem je lahko v pomoč tudi Obrazec št. 4. | 10. 7. 2020 |
|  | Priloge:  Kakšno je navodilo glede Priloge 4-Metodološka pojasnila? | Namen Priloge št. 4: Metodološka pojasnila so natančnejša pojasnila glede opredeljevanja vsebine aktivnosti projektov, pogostosti poročanja in poročevalca ter vira podatkov. V okviru te priloge se ne poroča.  Spremljanje izvedenih aktivnosti na projektu se poroča po Obrazcu št. 4.: Spremljanje izvedenih aktivnosti na projektu, ki je priloga vsebinskemu poročilu ob oddaji zahtevka za izplačilo, predvidoma enkrat na dva meseca (Vzorec pogodbe o sofinanciranju, 24. člen: Dolžnost poročanja upravičenca). | 10. 7. 2020 |
|  | Ali se za prijavo vnese ime projekta in izbriše aktivnosti, ki se na projektu ne bodo izvajale? | V prijavnico se vnese ime projekta kot tudi vse načrtovane aktivnosti projekta. | 10. 7. 2020 |
|  | Aktivnosti:  Razpisna dokumentacija v poglavju 5.3. Kazalniki navaja, da je potrebno zagotoviti najmanj 28 aktivnosti na ravni celotnega razpisa. Ali to pomeni, 28 aktivnosti v vsakem sprejetem projektu?  Ali pa pomeni 'na ravni celotnega javnega razpisa' to, da sta, glede na to, da bo predvidoma sprejetih 14 prijavljenih projektov, v vsakem sprejetem projektu izvedenih vsaj 2 aktivnosti, ki jih je skupaj 28?  V poglavju 8. je pri Ustreznosti projekta 1.3 Število izvedenih aktivnosti, točkovanje za eno aktivnost 1 točko, za dve ali več aktivnosti pa 2 točki – tukaj je potrebno torej prijaviti vsaj 2 aktivnosti? Ali 28 aktivnosti, kjer je ena aktivnost ena enota doseženega kazalnika in ima projekt 28 aktivnosti, za kar pa lahko prejme le maximalno 2 točki? | Glejte odgovor št. 32. | 10. 7. 2020 |
|  | V poglavju 11 je pod Upravičenimi aktivnostmi navedena 'vzpostavitev digitalnih rešitev' – ali to pomeni, da je potrebno v primeru omogočanja dostopnosti spletnih vsebin za ciljne skupine projekta: invalide, osebe s težavami v duševnem zdravju in starejše potrebno zagotoviti končne dostopne spletne strani ali je dovolj, da se oblikuje metodologija in izvede testna prilagoditev spletišča (ali pa npr. petih spletišč), kot primer dobre prakse, metodologijo pa je mogoče kasneje uporabiti tudi za prilagoditev ostalih spletišč v prej izdelanem naboru le-teh?    Ali se kot aktivnost pod področjem digitalnih rešitev upošteva oblikovanje metodologije in njena nekajkratna testna izvedba kot dokaz njene aplikatibilnosti, ali se upoštevajo izključno 'ready-made' končne rešitve? | Prijavitelj mora pri projektu upoštevati namen in cilje javnega razpisa.    V sklopu izvajanja aktivnosti »vzpostavitev digitalnih rešitev« mora prijavitelj zagotavljati take rešitve, ki bodo posameznicam in posameznikom iz prijavljenih ciljnih skupin zagotavljale lažje soočanje s stiskami in nudile konkretno pomoč pri premagovanju stisk (na primer z aplikacijami za neposredno povezavo ljudi s pristojnimi institucijami, ki se znajdejo v stiski, zagotavljanje psihosocialne pomoči, z vključeno učno pomočjo ipd.). | 10. 7. 2020 |
|  | Izpolnitev pogojev in usposobljenost za koordinatorja projekta:  Imamo dve osebi, ki bi jih prijavili na razpis in sicer ena je po izobrazbi univ.dipl.teologinja (stari program, VII.stopnja), druga je mag. zakonskih in družinskih študijev. Ali imata obe ustrezni izobrazbi? Glede kriterija izkušenj za koordinatorja ali se to upoštevajo raznovrstne izkušnje (študentsko delo, prostovoljno delo itd.)? | Koordinator projekta mora imeti zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17) pedagoške, psihološke, sociološke ali socialne smeri. Izobrazbi, ki ste ju navedli v vprašanju, ustrezajo zgornjim pogojem.  Pri izkušnjah za koordinatorje se upoštevajo vse neprekinjene izkušnje iz področja pomoči ranljivim skupinam. | 10. 7. 2020 |
|  | Ali začetek izvajanja projekta in s tem povezan finančni načrt priglasimo z dnem izdaje sklepa o izboru? Zanima nas presečni datum?  Namen imamo prijaviti trajanje projekta in redno zaposlitev od 1.10.2020 - 31.12.2021. Ali razmišljamo prav? (V razpisu je navedeno, da mora biti obvezno prijavljena ena polna zaposlitev za polni delovni čas za ves čas trajanja projekta) | Začetek izvajanja projektov ni določen, javni razpis dopušča le možnost pričetka izvajanja projektov in upravičenosti stroškov s 13. 3. 2020, določen je zgolj skrajni rok za zaključek, tj. 31. 12. 2021.  Dne 3. 7. 2020 je bil objavljen popravek JR v Uradnem listu 93/2020, ki odpravlja administrativno napako glede začetka izvajanja aktivnosti oziroma upravičenosti stroškov. Projektne aktivnosti, ki bodo sofinancirane iz sredstev predmetnega javnega razpisa se lahko pričnejo izvajati s 13. 3. 2020 in se lahko izvajajo najkasneje do 31. 12. 2021.  Koordinator projekta je zaposlen za polni delovni čas za ves čas trajanja projekta po pogojih, ki so navedeni v poglavju 11.2.1. javnega razpisa. | 10. 7. 2020 |
|  | Ali se morda že ve, kdaj je načrtovana delavnica pa potencialne prijavitelje projektov na JR za sofinanciranje projektov za pomoč najbolj ranljivim skupinam prebivalcev zaradi epidemije COVID-19 in zmanjševanju njenih posledic? | Glejte odgovor št. 19. | 10. 7. 2020 |
|  | Prosimo za nekaj informacij. Za boljše razumevanje – izvajamo program Starejši za starejše, ki je javni SV prostovoljski program, na njem sva zaposleni dve strokovni delavki in deluje 3.500 prostovoljcev, ki so v času ukrepov zaradi Covid-19 opravili skupno 34.660 opravljenih telefonskih stikov - po vsebini gre za svetovanja ter psihosocialne in drugih oblik pomoči in za družabništvo na daljavo.  Točka 2.1 Razpisne dokumentacije, drugi odstavek:          VPRAŠANJE: Ali gre za nove metode v okviru že obstoječega programa, ali za nadgradnjo in oblikovanje posebnega programa na podlagi obstoječih izkušenj oz. načina izvajanja? | V okviru javnega razpisa bodo sofinancirani projekti, v okviru katerih bodo razvite in **preizkušene nove metode, oblike in/ali pristopi, ki bodo nadgradili že obstoječe prakse** za preprečevanje in reševanje stisk ranljivih skupin (ciljne skupine), zaradi pojava epidemije COVID-19.  Kot je zapisano v zgornjem odstavku je mogoče prijaviti vse kar ste našteli, vendar je potrebno zagotoviti, da za stroške, ki so predmet prijavljene vloge na ta javni razpis, niste prejeli drugih javnih sredstev, vključno s sredstvi Evropske unije. | 10. 7. 2020 |
|  | Točka 7.1 Upravičene vsebine in aktivnosti, druga alineja drugega odstavka: »svetovanje in podpora ljudem iz ciljnih skupin, ki so v stiski:  VPRAŠANJE: Ali lahko uveljavljamo telefonske/ZOOM, Skype stike prostovoljcev z uporabniki kot ukrep za blaženje psihosocialne stiske namesto obiskov? Če da, ali lahko uveljavljamo (delne) stroške njihovega telefona ali interneta? | V okviru aktivnosti »svetovanje in podpora ljudem iz ciljnih skupin, ki so v stiski« lahko izvajate različne vsebine, kot so na primer 24 urne telefonske linije, spletne svetovalnice, prilagojeni svetovalni pristopi, psihosocialno svetovanje, terapevtsko delo, krožni telefoni ipd.  Uveljavljate lahko upravičene neposredne stroške osebja ter pripadajoče posredne upravičene stroške za izvedbo projekta, kot so navedeni v točki 11.2. Upravičeni stroški javnega razpisa. | 10. 7. 2020 |
|  | Točka 7.2 Upravičeni stroški in izdatki – Stroški zaposlenih  VPRAŠANJE: Ali to pomeni novo zaposlitev? | Ni nujno, da gre za novo zaposlitev. Javni razpis določa le, da mora biti obvezno v okviru projekta prijavljena 1 (ena) zaposlitev za polni delovni čas za ves čas trajanja projekta, t.j. koordinator projekta, število ostalih sodelavcev ni omejeno. | 10. 7. 2020 |
|  | Najpomembnejše vprašanje je, ali sploh lahko uveljavljamo pravice v okviru tega razpisa za že obstoječ program, ki ga MDDSZ že financira in je polno financirana tudi zaposlitev obeh strokovnih delavk. Za potrebe delovanja v času Covid-19 smo program SzS dopolnili s telefonskimi in internetnimi stiki (spletni klici, čajanke, telovadba in delavnice) in obstoječo aplikacijo za spremljanje pomoči smo nadgradili z dodatnim modulom. | Med pogoji, ki jih mora prijavitelj izpolnjevati, je tudi ta, da za stroške, ki so predmet tega javnega razpisa, ni prejel iz drugih javnih sredstev, vključno s sredstvi Evropske unije (prepoved dvojnega financiranja).  Če ministrstvo po podpisu pogodbe o sofinanciranju z izbranim prijaviteljem ugotovi, da je le ta prejel sredstva za stroške, ki so predmet navedene pogodbe, tudi iz drugih javnih virov financiranja ali pa so mu bila odobrena in o tem ni obvestil ministrstva, lahko ministrstvo odstopi od pogodbe, izbrani prijavitelj pa je dolžan vrniti neupravičeno prejeta sredstva v roku 30 dni od pisnega poziva, skupaj z zakonskimi zamudnimi obrestmi, ki so obračunane od dneva nakazila na TRR izbranega prijavitelja do dneva nakazila v dobro proračuna RS.  Prav tako dodajamo, da bodo v okviru javnega razpisa sofinancirani projekti, v okviru katerih bodo razvite in preizkušene **nove metode, oblike in/ali pristopi, ki bodo nadgradili že obstoječe prakse** za preprečevanje in reševanje stisk ranljivih skupin (ciljne skupine), zaradi pojava epidemije COVID-19.  Skladno z navedenim JR ni namenjen sofinanciranju že obstoječih programov, ki so že financirani iz javnih virov. | 10. 7. 2020 |
|  | V besedilu javnega razpisa je navedeno, da mora biti v okviru projekta obvezno prijavljena 1 (ena) zaposlitev za polni delovni čas za ves čas trajanja projekta.  Ali pravilno razumemo navedbo v razpisu, da se zahteva glede obvezne zaposlitev nanaša na katerokoli osebo t.j. bodisi koordinatorja ali na katerokoli osebo iz t.i. ostalega osebja? | Glejte odgovor št. 16. | 10. 7. 2020 |
|  | Glede na zahtevo o predložitvi življenjepisa za osebe, ki bi izvajale projektne aktivnosti, nas zanima, ali ni mogoče zaposlitev novih uslužbencev za delo na projektu po njegovi odobritvi? | Na projektu mora biti določen koordinator projekta, število ostalih sodelavcev **ni omejeno.** Po sklenjeni pogodbi je možno zaposliti osebe na projektu, vendar le v okviru potrjenih sredstev namenjenih za stroške osebja in po pogojih opredeljenih v javnem razpisu.  Zaposlitve novih uslužbencev po podpisni pogodbi so mogoče. Ni nujno, da so osebe že pred oddajo vloge zaposlene, lahko pa so in v tem primeru so stroški dela upravičeni od dneva zaposlitve teh oseb (vendar ne pred 13. 3. 2020) dalje. | 10. 7. 2020 |
|  | Ali je mogoče v času izvedbe projekta izvesti zamenjavo kateregakoli člana osebja, vključenega v izvedbo projekta (npr. Koordinatorja ali ostalega osebja)? | Javni razpis ne omejuje zamenjav pri osebju, vendar je zamenjava možna le v okviru potrjenih sredstev namenjenih za stroške osebja in po pogojih opredeljenih v javnem razpisu.  V poglavju 11 Zahteve, ki jih morajo izpolnjevati prejemniki sredstev JR je določeno, da je izbrani prijavitelj dolžan zagotavljati ustrezne zamenjave strokovnih delavcev s kadrom, ki izpolnjuje vse zahteve glede izobrazbe in delovnih izkušenj, navedene v JR.  Postopek spremembe podrobneje določa 14. člen pogodbe o sofinanciranju (Priloga št. 1 JR). | 10. 7. 2020 |
|  | Pri merilih je pod točko 3. Usposobljenost za izvedbo projekta navedeno, da se bo ocenjevalo "Sodelovanje z drugimi deležniki v regiji/regijski enoti oz. lokalnem okolju". Zanima nas, kako se bo to sodelovanje dokazovalo? Ali potrebujemo podpisane izjave teh deležnikov? Ali se mora to izkazovati preko pogodb z zunanjimi izvajalci? | Glejte odgovor št. 25. | 10. 7. 2020 |
|  | Med vprašanji in odgovori, objavljenimi dne 3.7.2020, je navedeno, da se lahko projekt izvaja kjerkoli v Sloveniji. Ali to pomeni, da se tudi vse aktivnosti in z njimi povezani stroški štejejo med kazalnike oz. med finančno upravičene stroške? | Upravičeni stroški in aktivnosti so opredeljeni v poglavju 11 Upravičene aktivnosti in upravičenost stroškov javnega razpisa. | 10. 7. 2020 |
|  | Projekt bo vključeval osebe, ki bodo nudile nastanitve uporabnikom projekta. Za potrebe projekta bodo s temi osebami potekali sestanki in nudilo se jim bo usposabljanje. Ali potni stroški za te osebe (ki se bodo morale pripeljati na te sestanke in usposabljanja) štejejo za stroške pavšalnega financiranja? | Med stroške pavšalnega financiranja po javnem razpisu štejemo:  - stroške za službena potovanja,  - potne stroške po avtorski pogodbi,  - stroške tiska in oblikovanja ter materiala za pripravo avtorskega dela,  - stroške prostovoljnega delo,  - stroške dela preko študentskega servisa in  - ostale stroške, nujno potrebni za izvajanje projekta. | 10. 7. 2020 |
|  | Kako bo potekalo izplačevanje? Ali bo potrebno zahtevke pošiljati na nek vnaprej določen časovni interval (npr. vsak mesec) ali kako drugače? Koliko časa po prejemu zahtevka bo denar izplačan? | V skladu s pravili evropske kohezijske politike in nacionalne zakonodaje s področja javnih financ  se financiranje projektov izvaja po principu povračil za nastale in plačane stroške (izdatke).  Podlaga za izplačilo sredstev iz proračuna RS je zahtevek za izplačilo, ki ga izbrani prijavitelj  pripravi v skladu z 9. členom pogodbe o sofinanciranju (izplačila sredstev) ter Navodili posredniškega organa MDDSZ upravičencem o izvajanju operacij in upravičenih stroških v okviru Operativnega programa za izvajanje Evropske kohezijske politike v obdobju 2014–2020 (v nadaljevanju: Navodila PO), ki so dostopna na naslednji spletni strani: <https://www.gov.si/drzavni-organi/ministrstva/ministrstvo-za-delo-druzino-socialne-zadeve-inenake-moznosti/o-ministrstvu/urad-za-izvajanje-kohezijske-politike/>. | 10. 7. 2020 |
|  | Kako bo potekalo poročanje? Ali bo potekalo po nekem vnaprej določenem časovnem intervalu (npr. vsakih 6 mesecev) ali kako drugače (npr. po vsaki fazi)? Si ta časovni interval torej izberemo sami ali bo določen s strani ministrstva? | Glejte odgovor št. 54. | 10. 7. 2020 |
|  | Med razpisno dokumentacijo so razlike pri navajanju obveznih dokumentov pri prijavi. Nekje piše, da je potrebno priložiti tudi osnutek pogodbe, ki je parafiran s strani prijavitelja, drugje ne. Prosimo za pojasnilo, ali je potrebno priložiti parafiran osnutek pogodbe? | Javni razpis (točka 17.2.2.) in Razpisna dokumentacija (točka 10.) določata, da Priloga št. 1: Vzorec pogodbe o sofinanciranju, **ni potrebno priložiti k vlogi**. | 10. 7. 2020 |
|  | Obvezna priloga 4, Metodološki list, je delno izpolnjena s strani ministrstva. Ali je to le predlog dokumenta in mi  izpolnimo to glede na svoje prijavljene aktivnosti? Ali pa moramo slediti osnutku (Zagotovitev kriznih namestitev za uporabnike iz ciljnih skupin razpisa in ostale navedene aktivnosti)? | Glejte odgovor št. 55. | 10. 7. 2020 |
|  | V našem projektu predvidevamo različen obseg dela v različnih fazah in časovnih delih (npr. dodatne zaposlitve v letu 2021 glede na leto 2020). Je to v skladu z razpisom? | Javni razpis ne določa natančnega obsega dela izvajanja projekta, vendar ga prijavitelj opredeli v svoji vlogi in zagotovi, da bodo projekt izvajale strokovno usposobljene osebe, kot je to zapisano v dokumentaciji javnega razpisa. V javnem razpisu ni natančno opredeljeno zaposlovanje oseb. Opredeljeno je le samo, da mora biti koordinator zaposlen za ves čas trajanja projekta za polni delovni čas. | 10. 7. 2020 |
|  | Projekt želimo pričeti že s poletjem 2020. Ali morajo pogodbe o zaposlitvah, ki jih že imamo sklenjene z osebami, ki bodo zaposlene tudi na projektu MDDSZ vsebovati kakšne specifične vsebinske dele, ki se nanašajo na vsebino projekta MDDSZ? | Pogodba o zaposlitvi mora biti sklenjena z osebo, ki ustreza določilom zapisanim v dokumentaciji javnega razpisa, opremljena mora biti z vsemi navedki v okviru informiranja in komuniciranja iz Navodil organa upravljanja na področju komuniciranja vsebin evropske kohezijske politike v programskem obdobju 2014-2020 ter poleg splošnih določil, določenih z nacionalno zakonodajo, vključevati tudi naslednje elemente:   logotip ESI sklada skladno z veljavnimi navodili OU;   določbo, da se delo osebe financira iz operacije (in navedbo operacije);   delež zaposlitve na operaciji.  V kolikor bodo aktivnosti upravičene za nazaj (od 13. 3. 2020). V tem primeru morajo izbrani prijavitelji skleniti anekse k veljavnim pogodbam o zaposlitvah. | 10. 7. 2020 |
|  | S katerim bi v obliki delavnic promovirali ustvarjalnost in digitalne izdelovalne tehnologije po vsej Sloveniji [...] Pri pripravi projekta bi sodelovali z različnimi deležniki v vseh regijah, predvsem šolami, mladinskimi centri, knjižnicami, nevladnimi organizacijami, domovi za ostarele, ipd. Tako bi vzpostavili tudi nova partnerstva, ki bodo zagotovila trajnejše rešitve in dolgoročno sodelovanje […].  Lepo bi vas prosili za nasvet ali je naša ideja primerna za tovrsten razpis. | Potrditev ciljne skupine in primerne oblike aktivnosti je v domeni strokovne komisije v postopku izbora vlog in posledično ne more biti predmet vprašanj in odgovorov potencialnih prijaviteljev. | 10. 7. 2020 |
|  | Ali se na razpis lahko prijavi medijska hiša s projektom ozaveščanja in informiranja o stiskah? | Pogoji za kandidiranje na javnem razpisu so določeni v 7. poglavju javnega razpisa. Pogoji za prijavitelja, ki jih mora izpolnjevati, da se uvrsti v izbor za dodelitev sredstev so naslednji:  Je pravna oseba zasebnega ali javnega prava s sedežem v Republiki Sloveniji, ki ima v ustanovitvenem aktu določeno neprofitno delovanje, premoženje, dobiček in presežke prihodkov nad odhodki uporablja za opravljanje osnovne dejavnosti oziroma ne deli dobička ali presežka prihodkov nad odhodki, temveč ga vlaga v razvoj dejavnosti (prijavitelj mora k prijavi priložiti kopijo ustanovitvenega akta ali drugega ustreznega temeljnega akta, iz katerega je razvidno neprofitno delovanje pravne osebe v kolikor le-ta ni javno dostopen na spletni strani Poslovnega registra Slovenije – AJPES, dokazilo: Priloga št. 2: Kopija ustanovitvenega akta ali drugega ustreznega temeljnega akta).   1. Ima sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta.   Ima poravnane davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred vložitvijo vloge na JR oziroma nima neporavnanih obveznosti največ do višine 50 EUR.   1. Ni v stečajnem postopku, postopku prenehanja, postopku prisilne poravnave ali postopku likvidacije. 2. Nima neporavnanih obveznostih (iz naslova integralnih sredstev in namenskih sredstev kohezijske politike) do ministrstva ob prijavi na javni razpis, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom.   Za stroške, ki so predmet tega javnega razpisa, ni prejel drugih javnih sredstev, vključno s sredstvi Evropske unije.  Potrditev primerne oblike aktivnosti je v domeni strokovne komisije v postopku izbora vlog in posledično ne more biti predmet vprašanj in odgovorov potencialnih prijaviteljev. | 10. 7. 2020 |
|  | Pod 7.1. so zapisane upravičene vsebine in aktivnosti. Naštetih je več možnih aktivnosti. Nas pa zanima, če se lahko recimo aktivnost ozaveščanja in informiranja o stiskah kombinira s svetovalno podporo, izvedbo različnih delavnic, itd? | Projekt lahko vključuje kombinacijo (eno ali več) predhodno navedenih aktivnosti oziroma lahko prijavitelj predlaga tudi drugačne aktivnosti skladno z namenom javnega razpisa. | 10. 7. 2020 |
|  | Kakšen je strošek ostalih sodelujočih oseb na projektu – ali je strošek polno zaposlene osebe enak strošku koordinatorja 2500 €/mesec ali pa upoštevamo dejanski strošek te osebe? | **Za izvedbo posameznega projekta lahko izbrani prijavitelj uveljavlja stroške osebja v skupni višini največ 93.000,00 EUR.**  Višino dodeljenih sredstev posameznemu prijavitelju bo ministrstvo izračunalo po naslednji formuli:   |  | | --- | | Stroški osebja na projektu: višina predlaganega zneska financiranja (v EUR) / 1,4 = X EUR  Primer, če prijavitelj prijavi maksimalno višino financiranja projekta:  Stroški osebja na projektu: 130.200,00 EUR / 1,4 = 93.000,00 EUR |   V okviru stroškov osebja na projektu, ki so maksimalno 93.000,00 EUR, je za koordinatorja predvideno največ 30.000,00 EUR na leto oz. 2.500,00 EUR na mesec. Zaposleni na projektu, razen prostovoljcev, ne morejo biti hkrati tudi zunanji izvajalci na projektu. | 10. 7. 2020 |
|  | Ali v okviru stroškov osebja zunanjih izvajalcev lahko načrtujemo strošek oseb zaposlenih preko javnega zavoda ali s.p.-jev ali pa je sodelovanje in koriščenje stroškov osebja mogoče le preko avtorske/podjemne pogodbe? | Glejte odgovor št. 50. | 10. 7. 2020 |
|  | Ali je  tudi za te osebe /institucije potrebno predložiti reference in življenjepise oseb, s katerimi bi sodelovali? (vezano na vprašanje št. 82) | Javni razpis tega ne določa. | 10. 7. 2020 |
|  | Ali se vsakemu prijavitelju pavšal v višini 40 % glede na stroške osebja pripiše avtomatsko, ne glede na predvidene dejanske stroške? | Da, v skladu z drugo točko 14. člena Uredbe št. 1304/2013/EU in 67(1) d in (5)(d) Uredbe (EU) 1303/2013, lahko upravičenec pri izračunu za vse ostale upravičene stroške izvedbe aktivnosti, upošteva pavšalno stopnjo v višini 40 % **vseh upravičenih stroškov dela osebja na projektu**. | 10. 7. 2020 |
|  | Ali bo potrebno dokazovati stroške nastale v okviru 40% pavšala in če da kako? | Ne. V skladu z javnim razpisom so ostali upravičeni stroški operativni stroški, ki nastanejo oziroma so povezani z neposrednimi aktivnostmi projekta. V skladu z drugo točko 14. člena Uredbe št. 1304/2013/EU in 67(1) d in (5)(d) Uredbe (EU) 1303/2013, lahko upravičenec pri izračunu za vse ostale upravičene stroške izvedbe aktivnosti, upošteva pavšalno stopnjo v višini 40 % vseh upravičenih stroškov dela osebja na projektu. Za upravičene stroške pavšalnega financiranja ni potrebno prilagati dokazil. | 10. 7. 2020 |
|  | Kam lahko umestimo strošek sodelovanja z enim od naših potencialnih izvajalcev – javnim zavodom (pomoč pri informiranju in ozaveščanju javnosti)? | Strošek sodelovanja s potencialnim izvajalcem spada med stroške zunanjih izvajalcev. Pri tem dodajamo, da so upravičeni zgolj stroški po podjemni ali/in avtorski pogodbi, ki sta sklenjeni s fizično osebo ob pogoju, da ta oseba ni zaposlena pri prijavitelju. | 10. 7. 2020 |
|  | Za delovno mesto koordinatorja je omejitev plačila 2500 eur na mesec. Zanima nas, ali je tudi za sodelavce projekta zgornja omejitev 2500 eur na mesec (glede na to, da imajo vsi 7.ali višjo stopnjo izobrazbe)? In kakšne so omejitve pri urnih postavkah za plačilo preko avtorskih in podjemnih pogodb (npr. za supervizije, programiranje, oglaševanje, mentoriranje)? | V javnem razpisu skupni upravičeni stroški plač ostalih sodelavcev niso določeni, prav tako ne urne postavke za plačilo na podlagi podjemne in avtorske pogodbe. Je pa potrebno upoštevati, da lahko za izvedbo posameznega projekta izbrani prijavitelj uveljavlja stroške osebja v skupni višini **največ 93.000,00 EUR**. | 10. 7. 2020 |
|  | Če projekt ponuja nek inovativen pristop, ki ga je potrebno še do konca razviti, ali se lahko osebje zaposli na projektu že za razvoj storitve ali šele ko je že pristop razvit in pripravljen za uporabo uporabnikom? | Pri opredelitvi in načrtovanju posameznega projekta je potrebno upoštevati predmet in namen javnega razpisa, saj bodo v njegovem okviru sofinancirani tisti projekti, v okviru katerih bodo razvite in preizkušene nove metode, oblike in/ali pristopi, ki bodo nadgradili že obstoječe prakse za preprečevanje in reševanje stisk ranljivih skupin zaradi epidemije COVID-19. | 10. 7. 2020 |
|  | Kdaj približno načrtujete rezultate razpisa in podpis pogodb? Informacijo bi potrebovali za načrtovanje začetka aktivnosti projekta in zaposlitev (da ne zaposlimo osebja preden ne vemo rezultatov razpisa). | Prijavitelji bodo o izidu javnega razpisa obveščeni s sklepom v roku 60 dni od datuma odpiranja vlog. Izbrani prijavitelji bodo po tem pozvani k podpisu pogodbe, tako da pričakujemo, da bi le-te lahko predvidoma sklenili v mesecu oktobru 2020. | 10. 7. 2020 |
|  | V JR je določeno kakšne so finančne omejitve glede stroškov zaposlitve koordinatorja (največ 30.000 EUR oziroma največ 2.500 EUR na mesec). Zanima nas ali so tudi kakšne omejitve glede plačila ostalih sodelavcev? Ali imajo lahko skladno z izobrazbo in izkušnjami enak ali celo višji znesek plačila, kot koordinator? Imamo namreč druge osebe, ki bi jih zaposlili na projektu (čeprav ne za polni delovni čas), ki imajo doseženo enako ali višjo izobrazbo, kot je zahtevana za koordinatorja projekta. | Glejte odgovor št. 87. | 10. 7. 2020 |
|  | Razumemo, da mora biti z dnem pričetka projekta zaposlena vsaj 1 oseba za polni delovni čas (koordinator) in da mora ta zaposlitev trajati za ves čas trajanja projekta. V primeru redne zaposlitve drugih, dodatnih oseb na projektu ali lahko načrtujemo njihovo zaposlitev tudi kasneje (npr. 2 ali 3 mesece po pričetku izvajanja projekta) ali morajo biti tudi oni zaposleni že s prvim dnem pričetka izvajanja projekta? | Javni razpis določa, da mora biti za ves čas trajanja projekta za polni delovni čas zaposlen koordinator projekta. Za ostale zaposlene javni razpis tega ne zahteva. | 10. 7. 2020 |
|  | V obrazcu št. 1: »Prijavnica,« je pri večini točk opredeljena omejitev št. znakov. Zanima nas ali gre za znake z ali brez presledkov? | V Obrazcu št. 1: Prijavnica to ni opredeljeno, zato lahko prijavitelj upošteva zgornjo mejo, tj. število znakov brez presledkov. | 10. 7. 2020 |
|  | V razpisni dokumentaciji je navedeno, da mora imeti koordinator ustrezno stopnjo izobrazbe pedagoške, sociološke, psihološke ali socialne smeri.  Zanima nas, če je lahko koordinator diplomirani teolog, glede na to, da ta smer izobraževanja zajema tudi vsa navedena področja? | Glejte odgovor št. 59. | 10. 7. 2020 |
|  | Na str. 5 JR je navedeno: »Prijavitelj mora ciljno skupino drugih oseb, ki se srečujejo z visoko stopnjo socialne izključenosti, ustrezno opredeliti v vlogi na javni razpis. Strokovna komisija pa mora utemeljitev prijavitelja v postopku ocenjevanja projektov potrditi. V kolikor strokovna komisija v postopku ocenjevanja projektov predlagane ciljne skupine drugih oseb, ki se srečujejo z visoko stopnjo socialne izključenosti, ne potrdi, se vloga zavrne.« Zanima nas ali je to samo v primeru, če bi na projektu prijavili, kot ciljno skupino izključno »druge osebe, ki se srečujejo z visoko stopnjo socialne izključenosti« ali tudi v primeru, če bi poleg le-te prijavili tudi druge ciljne skupine? Konkretno: V primeru, če bi v vlogi prijavili ciljne skupini: »žrtve nasilja« in »druge osebe, ki se srečujejo z visoko stopnjo socialne izključenosti« in komisija te, naše, ciljne skupine drugih oseb, ki se srečujejo z visoko stopnjo socialne izključenosti ne bi potrdila, ali bi to pomenilo, da bi se naša vloga zavrnila ali bi pomenilo zgolj, da bi pri merilu za kandidiranje na javnem razpisu »Št. vključenih ciljnih skupin« prejeli 1 namesto 2 točk? | Projekt mora naslavljati ustrezne ciljne skupine. V kolikor strokovna komisija oceni, da ciljna skupina ni ustrezna, se vloga zavrne. | 15. 7. 2020 |
|  | Kot obvezna priloga prijavi projekta je naveden metodološki list. Ali ga izpolnimo s svojimi podatki in priložimo dokumentaciji? | Glejte odgovor št. 55. | 15. 7. 2020 |
|  | Kdaj se izpolni obrazec 4-spremljanje izvedenih aktivnosti? Mi ga razumemo kot orodje, ki ga uporabljamo za spremljanje med samim izvajanjem aktivnosti? | Glejte odgovor št. 53. | 15. 7. 2020 |
|  | Pri opis smo omejeni na število znakov. Zanima nas ali s ali brez presledkov? | Glejte odgovor št. 92. | 15. 7. 2020 |
|  | Ali je najemnina upravičen strošek? Kaj pa strošek najemnine s katero se obročno odkupuje nepremičnina. | Med upravičenimi posrednimi stroški je tudi strošek najema nepremičnin. Pri tem ne sme iti za »notranji izračun najemnine« oziroma prikaz najemnine za uporabo lastne nepremičnine. | 15. 7. 2020 |
|  | Ali lahko pod digitalizacijo uvrstimo dejavnosti nudenja in organizacije dostopnosti do uporabe spletnih rešitev komunikacije. Npr. financiranje članarin aplikacij, opreme in nudenje spletnih svetovanj? | Da, v kolikor nudenje in organizacija dostopnosti do uporabe spletnih rešitev komunikacije sledi predmetu, namenu in ciljem javnega razpisa.  V skladu z Navodili OU o upravičenih stroških za sredstva evropske kohezijske politike je članarina upravičen strošek, če je članstvo neposredno povezano z izvajanjem operacije. Kot dokazilo se priloži utemeljitev, zakaj in kako je članstvo povezano z operacijo, če je potrebna tudi dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori (le ob prvem zahtevku za izplačilo), pravna podlaga za izplačilo članarine (sporazum, pogodba…), račun in dokazilo o plačilu. Strošek članarine je upravičen v sorazmerni višini glede na pričetek oziroma zaključek operacije znotraj koledarskega leta. | 15. 7. 2020 |
|  | Zanima nas ali je prijavitelj obvezno ustanovljen kot neprofitna organizacija? Je možno da se prijavi prijavitelj, ki opravlja tako pridobitno, kot nepridobitno dejavnost? Imamo namreč primer, da je podjetje, ki je ustanovljeno kot d.o.o., ki običajno opravlja pridobitno dejavnost, začelo opravljati tudi nepridobitne dejavnosti, ravno v času Covid -19. Ali se tako podjetje lahko prijavi s projektom? | Pogoj javnega razpisa je, da je prijavitelj pravna oseba zasebnega ali javnega prava s sedežem v Republiki Sloveniji, ki **ima v ustanovitvenem aktu določeno neprofitno delovanje (in ne nepridobitno)**, premoženje, dobiček in presežke prihodkov nad odhodki uporablja za opravljanje osnovne dejavnosti oziroma ne deli dobička ali presežka prihodkov nad odhodki, temveč ga vlaga v razvoj dejavnosti.  Kot dokazilo izpolnjevanja pogoja mora prijavitelj k prijavi priložiti **kopijo ustanovitvenega akta ali drugega ustreznega temeljnega akta, iz katerega je razvidno neprofitno delovanje (in ne nepridobitno) pravne osebe** v kolikor le-ta ni javno dostopen na spletni strani Poslovnega registra Slovenije – AJPES. | 15. 7. 2020 |
|  | V razpisu piše da prijavitelj kandidira samostojno, brez projektnih partnerjev. Lepo prosim za obrazložitev, kako se naj poplačajo stroški, ki nastanejo pri aktivnosti:  - medijske kampanje (se pravi reklame TV, Radio, tisk, oblikovanje, eventualni prevodi),  - zagotovitev kriznih namestitev za uporabnike iz ciljnih skupin razpisa (v kolikor je potrebna kakšna adaptacija prostorov - obrtniško/gradbena dela, ipd.).  Določenih stroškov se ne de plačat preko podjemne pogodbe ali avtorske pogodbe. | Omenjeni stroški so po javnem razpisu upravičeni med stroški pavšalnega financiranja, v kolikor so nujno potrebni za izvajanje projekta. | 15. 7. 2020 |
|  | Ali se višina plače za novo zaposlene določi glede na pogodbo ali so kakšne omejitve?  Za že zaposlene osebe, ki jih prerazporedimo na projekt jim lahko dvignemo plačo glede na odgovornost delovnega mesta ali se gleda preteklo povprečje? | Pri sklepanju pogodb o zaposlitvi upoštevajte delovnopravno zakonodajo in Navodila posredniškega organa MDDSZ upravičencem o izvajanju operacij in upravičenih stroških ter določila javnega razpisa v poglavju 11.2. Upravičeni stroški javnega razpisa. | 15. 7. 2020 |
|  | Kdaj se dobi povračilo sredstev? | Glejte odgovor št. 72. | 15. 7. 2020 |
|  | Kaj se šteje kot izkušnje na podobnih projektih? S ciljnimi skupinami predvidevam, glede na to da nič podobnega COVID19 ni še obstajalo? | Izkušnje na podobnih projektih vključujejo predvsem izkušnje s projekti, ki so bili usmerjeni v pomoč, spodbujanje socialne vključenosti in opolnomočenje **najbolj ranljivih ciljnih skupin**, Ustreznost izkušenj prijavitelja bo preverila strokovna komisija v okviru ocenjevanja vlog na podlagi pogojev za kandidiranje na javnem razpisu. | 15. 7. 2020 |
|  | Prostovoljka ima zaključeno 7 stopnjo izobrazbe po 2. bolonjski stopnje iz smeri Strateški in projektni management (Ekonomsko-poslovna fakulteta Maribor). Prostovoljka je lani opravila NPK za mladinskega delavca, hkrati pa ima IPMA (International project management asociation) certifikat za koordinatorja projekta (raven D).  Njena izobrazba ni iz pedagoške, psihološke, socialne ali sociološke smeri. To pomeni, da ne zadostuje kriteriju za koordinatorja projekta? | Ustreznost izobrazbe navedene osebe bo preverila strokovna komisija v okviru ocenjevanja vlog na podlagi pogojev za kandidiranje na javnem razpisu in posledično le ta ne more biti predmet vprašanj in odgovorov potencialnih prijaviteljev. | 15. 7. 2020 |
|  | Ali lahko iz projekta krijemo 2 (dve) redni zaposlitvi? Koordinator projekta in strokovni sodelavec? | Da. Javni razpis določa le, da mora biti obvezno prijavljena vsaj ena zaposlitev za polni delovni čas za ves čas trajanja projekta, tj. koordinator projekta. | 15. 7. 2020 |
|  | Projekt se je deloma že začel izvajati (v aprilu 2020), stroške dela pa so opravljali ostali sodelavci na projektu.  V poglavju 11.2.1. Stroški osebja - stroški zaposlenih, je zapisano, da mora biti koordinator projekta zaposlen za polni delovni čas za ves čas trajanja projekta.  V Specifičnih pogojih za vse prijavitelje (poglavje 7.3) je v točki 4. zapisano, da projektne aktivnosti izvajajo ustrezno usposobljene osebe - koordinator ter ostali sodelavci. Ali je možno, da ustreznega koordinatorja za polni delovni čas zaposlimo šele po odobreni vlogi, seveda za ves čas trajanja projekta, razen za čas do odobritve vloge (osebe namreč še nismo zaposlili), do takrat pa projektne aktivnosti izvajajo obstoječe zaposlene osebe - ostali sodelavci? | V okviru projekta mora **biti obvezno prijavljena 1 (ena) zaposlitev za polni delovni čas** za ves čas trajanja projekta, to je koordinator projekta.  V koliko je oseba, ki jo želite zaposliti kot koordinatorja, že zaposlena pri vas, jo »za nazaj« lahko prerazporedite z ustreznim aneksom na delovno mesto koordinatorja, če seveda izpolnjuje zahtevane pogoje glede usposobljenosti oziroma izobrazbe. | 15. 7. 2020 |
|  | Na […] imamo dolgoletno prostovoljko, ki je koordinirala že nekatere mladinske projekte. Prostovoljka ima zaključeno 7 stopnjo izobrazbe po 2. bolonjski stopnje iz smeri Strateški in projektni management (Ekonomsko-poslovna fakulteta Maribor). Prostovoljka je lani opravila NPK za mladinskega delavca, hkrati pa ima IPMA (International project management asociation) certifikat za koordinatorja projekta (raven D).  Njena izobrazba ni iz pedagoške, psihološke, socialne ali sociološke smeri. To pomeni, da ne zadostuje kriteriju za koordinatorja projekta? | Glejte odgovor št. 105. | 15. 7. 2020 |
|  | Preko razpisa je predvidena 1 (ena) zaposlitev kot koordinator projekta. Hkrati pa projekt dopušča neomejeno število sodelavcev.  Ali lahko iz projekta krijemo 2 (dve) redni zaposlitvi? Koordinator projekta in strokovni sodelavec? | Glejte odgovor št. 106. | 15. 7. 2020 |
|  | Pišem iz […], ki je Javni zavod. Pod njegovim okriljem deluje tudi Hostel, ki bi ga uporabili za namene krizne nastanitve v času projekta.  **Ali lahko hostel izstavi račun prijavitelju projekta, ki pa je tudi upravitelj hostla?** | Neupravičeni stroški in izdatki po javnem razpisu so tudi stroški, ki so prijavljeni na podlagi izstavljenega računa samemu sebi kot npr. najem samemu sebi (»notranji izračun najemnine«), to pomeni prikaz stroškov najema upravičenca za uporabo lastne nepremičnine ali infrastrukture (enako velja za primere, ko je upravičenec večinski lastnik družbe ali v večinski lasti gospodarskega subjekta, ki daje nepremičnine oz. infrastrukturo v najem oziroma, ko je odgovorna oseba upravičenca udeležena kot poslovodja, član poslovodstva ali zakoniti zastopnik, ali je neposredno ali prek drugih pravnih oseb udeležena pri ustanoviteljskih pravicah, upravljanju ali kapitalu v več kot 25% deležu gospodarskega subjekta, ki daje nepremičnine ali infrastrukturo v najem). | 15. 7. 2020 |
|  | Ali se delovno mesto koordinatorja v projektu lahko razdeli na dve ali več oseb (in se tako doseže 1 polno zaposlitev) | Ne, v okviru projekta mora **biti obvezno prijavljena 1 (ena) zaposlitev za polni delovni čas** za ves čas trajanja projekta. | 15. 7. 2020 |
|  | Ali je možno prijaviti projekt, ki se je izvajal v obdobju razglašene epidemije, po koncu sprejetih zaščitnih ukrepov (karantene) pa smo ga prenehali izvajati (izvajal se je znotraj predvidenega obdobja od 1.4. do 1.6.2020) | V Navodilih OU o upravičenih stroških za sredstva EKP 2014-2020 na str. 11 piše: "Operacije, pri katerih so bile vse aktivnosti v celoti izvedene, preden bi se upravičenec prijavil na javni razpis oziroma posredoval vlogo za odločitev o podpori na posredniški organ, niso upravičene do sofinanciranja." | 15. 7. 2020 |
|  | Kaj se zgodi s prijavljenim in odobrenim projektom, ki pa ga zaradi razmer dejansko ni potrebno izvesti (npr. krizne namestitve za žrtve nasilja, okužene z virusom, za katere vnaprej potrebuješ prostor, sredstva in kader, ni pa nujno, da jih boš v realnosti potreboval); | Stroški so upravičeni, če so s projektom neposredno povezani, potrebni za njegovo izvajanje in so v skladu s cilji projekta, dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene, pripoznani v skladu s skrbnostjo dobrega gospodarja, nastali in so bili plačani v obdobju upravičenosti, dokazljivi z verodostojnimi knjigovodskimi listinami in drugimi listinami enake dokazne vrednosti in so v skladu z veljavnimi pravili Unije in nacionalnimi predpisi. | 15. 7. 2020 |
|  | Razumeti je, da gre za triletni razpis, obdobje upravičenih izdatkov pa je krajše, od  13.3.2020 do 31.12.2021. Kaj to pomeni? | Glejte odgovor št. 4. | 15. 7. 2020 |
|  | Ali lahko v projekt prijavimo že izvedene aktivnosti od 13.3.2020 dalje? | Glejte odgovor št. 10. | 15. 7. 2020 |
|  | Ali bi skupino "otroci priseljencev" smatrali za ločeno skupino od "otroci in mladostniki"? | Glejte odgovor št. 5. | 15. 7. 2020 |
|  | Ali lahko kot sodelovanje z drugimi deležniki štejemo tudi tiste organizacije, ki bodo tudi same prijavile svoj projekt v okviru tega razpisa? | Glejte odgovor št. 12. | 15. 7. 2020 |
|  | V okviru društva izvajamo že obstoječe prakse za preprečevanje in reševanje stisk ranljivih skupin. Zaradi pojava epidemije COVID-19 smo obstoječe prakse nadgradili tako, da smo uvedli on-line izvedbo. Zanima nas, ali lahko prijavimo ta program, ki ga že izvajamo? Ali se šteje to pod inovativnost? | Ustreznost predlagane aktivnosti je v domeni strokovne komisije v postopku izbora vlog in posledično ne more biti predmet vprašanj in odgovorov potencialnih prijaviteljev. | 15. 7. 2020 |
|  | Kaj spada pod sklop ozaveščanja in informiranja? Ali lahko sem štejemo fb oglase, letake itd. – skratka medijsko kampanjo, ki bi ozaveščala in informirala o stiskah ranljivih skupin (otroci, mladostniki in starejši) tako, da bi hkrati nudila informacije, kako naj te ranljive skupine stopijo v stik z izvajalcem in koristijo storitve, ki bodo financirane s strani tega razpisa kot tudi, da bi ozaveščala in informirala ciljne skupine o možnostih reševanja stisk ranljivih skupin zaradi pojava epidemije COVID-19 ? | V okvir sklopa ozaveščanja in informiranja spadajo medijske kampanje, prilagojene oblike ozaveščanja ter druge aktivnosti, ki ozaveščajo in informirajo ciljne skupine najbolj ranljivih skupin. | 15. 7. 2020 |
|  | Priloga št. 2 zahteva, da priložimo k vlogi kopijo ustanovitvenega akta ali drugega ustreznega temeljnega akta. Ali lahko k vlogi priložimo odločbo upravne enote ter zadnjo verzijo statuta društva (namreč to je zadnja verzija statuta, kjer je prišlo do sprememb)? Ali je potrebno priložiti ustanovni akt (le-ta je v originalni obliki in ni posodobljen)? | K vlogi lahko priložite tudi kopijo drugega ustreznega temeljnega akta, iz katerega je razvidno neprofitno delovanje pravne osebe, v kolikor le-ta ni javno dostopen na spletni strani Poslovnega registra Slovenije – AJPES. | 15. 7. 2020 |
|  | Predsednica društva je odsotna in je pooblastila drugo osebo v društvu kot odgovorno za vodenje vseh aktivnosti ter podpisovanje vseh uradnih dokumentov v času njene odsotnosti. Pooblastilo v prilogi je podpisano in ima žig društva. Ali to zadostuje? V prijavnem obrazcu na str. 4 je potrebno navesti odgovorno osebo prijavitelja: ali navedemo osebo, ki je uradno zavedena v ajpes-u, ali raje navedemo osebo, ki je pooblaščena in bo podpisala vse dokumente? | V prijavni obrazec navedete odgovorno osebo prijavitelja ter pooblaščeno osebo, ki bo podpisala vse dokumente ter priložite pooblastilo odgovorne osebe. | 15. 7. 2020 |
|  | Aktivnosti v projektu: v sklopu projekta bi prijavili 2 aktivnosti:  -       Svetovanje in podpora ljudem iz ciljnih skupin, ki so v stiski: 24-urno telefonsko linijo za otroke in mladostnike, invalide ter starejše, ki bi služil kot svetovanje in podpora tem ciljnim skupinam  -       Vzpostavitev digitalne rešitve: za otroke in invalide (osnovna šola) bi se vzpostavila on-line (zvok in slika) psihosocialna pomoč, ki bi vključevala tudi učno pomoč.  Zanima nas sledeče: na strani 3., točka 5.3 piše, da dosežena 1 enota predstavlja 1 izvedeno aktivnost projekta. V poglavju 11.1 na strani 10 so navedene aktivnosti (okrepljen tisk), znotraj vsake aktivnosti pa več različnih primerov (normalni tisk). Kot je že zgoraj navedeno, bi mi v projektu izbrali pri vsaki aktivnosti samo 1 različen primer. Zanima nas, ali je to v nasprotju z zahtevami razpisa (oz. na strani 6, točka 8, merilo 1.3 piše, da se za eno aktivnost dobi 1 točka). | V okviru prijavljenega projekta prijavite aktivnost/i, ki sledijo predmetu, namenu in ciljem javnega razpisa. V poglavju 11.1. javnega razpisa so navedeni primeri aktivnosti, ki vam pri opredelitvi vašega projekta oziroma aktivnosti lahko pomagajo. Zato ni potrebno, da znotraj vsake aktivnosti izberete tudi vse primere, ki so v poglavju 11.1. navedeni. | 15. 7. 2020 |
|  | Na strani 7., točka 2 piše, da dobi prijavitelj 2 točki, če dokaže, da je že izvedel 2 ali več projektov s področja tega javnega razpisa. Zanima nas natančneje, kaj to pomeni? V našem primeru smo nudili psihosocialno pomoč otrokom preko on-line izvedbe. Ali se to šteje kot referenčni primer? Ta projekt je bil podprt z javnimi sredstvi. Drugače pa že več let izvajamo psihosocialno svetovanje preko telefona za ranljive skupine. To izvajamo izključno z prostovoljci. Ali se tudi to šteje kot referenčni primer? | Glejte odgovor št. 104. | 15. 7. 2020 |
|  | Zanima nas, kaj zajema 2 leti izkušnje koordinatorja projekta s področja ranljivih skupin;  -       ali se šteje to, da je kandidatka delala 2 leti po 4 ure na dan ali je potrebno, da ima izkušnje v obsegu 2088 ur x 2 leti?  -       naša kandidatka je delala na področju ranljivih skupin v nevladni organizaciji kot prostovoljka, v šoli (kot volontersko pripravništvo in kot redno delo) in v zasebnem podjetju; ali se to šteje v izkušnje s področja ranljivih skupin? | Pri preverjanju usposobljenosti koordinatorja se bodo upoštevale njegove izkušnje s področja pomoči ranljivim skupinam, ki jih je pridobil v okviru zaposlitve, dela prek avtorske/podjemne pogodbe, pripravništva, prostovoljstva ali drugih oblik dela. Pri tem ni potrebno, da ima kandidat/ka izkušnje v obsegu 2088 ur/leto. Ustreznost izkušenj prijavitelja bo preverila strokovna komisija v okviru ocenjevanja vlog na podlagi pogojev za kandidiranje na javnem razpisu. | 15. 7. 2020 |
|  | Kaj pomeni oz. zajema sodelovanje z deležniki? V projekt bi vključili sodelovanje z nevladno organizacijo, ki skrbi za invalide. Njihova vloga bi bila, da bi svojim uporabnikom predstavil našo storitev (tj. učenje na daljavo za otroke), ki bi jo lahko oni koristili. Hkrati bi v projekt vključili sodelovanje z dvema osnovnima šolama, kjer bi njihovim uporabnikom (učencem) nudili psihosocialno pomoč, ki bi vključevala tudi pomoč pri učenju na daljavo.  -       Zanima nas, ali se to šteje pod sodelovanje z deležniki ali je mišljeno kako drugače?  -       Zanima nas, ali potrebujemo kakšna dokazila – izjave deležnikov o sodelovanju v projektu ali je dovolj da imamo z njimi samo ustni dogovor? | Glejte odgovora št. 25 in 30. | 15. 7. 2020 |
|  | V prijavnici na strani 14 je navedeno, da opis načina sodelovanja naj ne presega 500 znakov; ali je to mišljeno za vse skupaj ali na posameznega deležnika? | Omejitev 500 znakov se nanaša na opis načina sodelovanja s posameznim deležnikom. | 15. 7. 2020 |
|  | V projekt bi vključili prostovoljce, ki bi pomagali pri 24-urni telefonski liniji. Vsi prostovoljci imajo ustrezno izobrazbo (pedagoško). Zanima nas, ali je potrebno priložiti zraven kakšen življenjepis oz. kakšna druga potrdila k prilogi 6 in 7? | V kolikor boste prostovoljce **zaposlili** pod postavko **ostali sodelavci** morajo imeti vsaj V. stopnjo izobrazbe skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17), k prijavi pa morate priložiti njihove življenjepise in potrdila o izobrazbi.  V kolikor bi na projektu sodelovali kot prostovoljci, njihovih življenjepisov in potrdil o izobrazbi ni potrebno prilagati. Stroške prostovoljnega dela se vključi v stroške pavšalnega financiranja, kot je določeno v javnem razpisu. | 15. 7. 2020 |
|  | V prilogi vam pošiljamo finančni načrt – prosili bi za pojasnilo. Projekt bi začeli 1.9.2020 in bi ga zaključili 31.12.2021. V letu 2020 smo vnesli v rubriko »stroški osebja« znesek vseh stroškov zaposlenih (koordinator in sodelavci) za mesec 9,10,11 in 12. Zanima nas, ali je v redu, da vnesemo strošek nastalih plač ali moramo sem vnesti strošek izplačanih plač (ko dejansko nastane strošek izplačila, tj. 15.10, 15.11 in 15.12.2020). Torej, zanima nas, ali vnesemo notri strošek plač za 3 mesece ali za 4 mesece?  -       Enako imamo vprašanje za leto 2022; stroški plač za mesec december v letu 2021 bodo nastali v letu 2021, izplačani pa bodo v letu 2022. Zanima nas, pod katero leto jih štejemo?  -       V finančnem načrtu je znesek v kvadratku BC 18 enak vrednosti C 11 oz. C 12? | V finančnem načrtu sta dve tabeli. V prvi se vnaša zneske po letih za plačane stroške pri prijavitelju (to pomeni, da decembrsko plačo načrtujete v januarju). V drugo tabelo pa se vnese zneske, ki so praviloma izplačila iz proračuna. Izplačila iz proračuna se realizirajo z zamikom od 30 do 90 dni od dne oddaje zahtevka za izplačilo v informacijskem sistemu eMA, kar je potrebno upoštevati pri določanju obsega izplačil iz proračuna po letih.  Finančni znesek v kvadratkih BC 18 ni enak vrednosti C 11 in vrednosti C 12. | 15. 7. 2020 |
|  | Ali je navedena omejitev števila znakov pri posamezni rubriki mišljena s presledki ali brez, torej npr. dovoljeno je 1000 znakov s presledki ali 1000 znakov brez presledkov? | Glejte odgovor št. 92. | 15. 7. 2020 |
|  | Ali razumem pravilno, da lahko koordinatorja zaposlimo šele takrat, ko bodo znani izidi tega javnega razpisa in z datumom zaposlitve tudi začnemo uveljavljati upravičene stroške projekta (začetek projekta)? | Glejte odgovor št. 107. | 15. 7. 2020 |
|  | Ali lahko kot projekt prijavimo nadgradnjo že začetega projekta? Določen projekt smo že začeli izvajati, vendar smo ga izvedli le do neke faze, saj za nadaljevanje nimamo sredstev. Vidimo in imamo planiranih še ogromno izboljšav; izvedli jih bomo, ko/če bomo za njih imeli sredstva. | Da, kot projekt lahko prijavite tudi nadgradnjo že začetega projekta, v kolikor ustreza predmetu, namenu in ciljem javnega razpisa. | 15. 7. 2020 |
|  | Ali je plača za koordinatorja bruto I ali bruto II? | Upošteva se strošek bruto izplačila z vsemi plačanimi prispevki. | 15. 7. 2020 |
|  | Kaj pomeni zadnji stolpec (odgovorni nosilec izvedbe aktivnosti)? Ali je lahko odgovorni nosilec aktivnosti tretja oseba? | Odgovorna oseba aktivnosti ni nujno izvajalec aktivnosti, opredelitev je v domeni prijavitelja. Po navadi je to upravičenec ali oseba, ki sodeluje na projektu (koordinator). | 15. 7. 2020 |
|  | Vprašanje se nanaša na zaposlitev koordinatorke projekta:  Kot koordinatorko bi prijavili diplomirano anglistko, kar spada pod humanistiko. Bi to morda le bilo mogoče?  Namreč oseba, ki bi jo zaposlili je aktivno vključena v socialne projekte Mladinskega centra […], tekom epidemije pa je bila aktivno vpeta v delovanje prostovoljne skupine MC […], ki je zaradi svojega dela v času epidemije prejela tudi Jabolko navdiha s strani predsednika RS. Prav zaradi izkušenj, vestnega dela in možnosti razvoja dejavnosti na tem področju, bi raje prijavili osebo, ki je v delo aktivno že vpeta. | Ustreznost izobrazbe navedene osebe bo preverila strokovna komisija v okviru ocenjevanja vlog na podlagi pogojev za kandidiranje na javnem razpisu in posledično le ta ne more biti predmet vprašanj in odgovorov potencialnih prijaviteljev. | 15. 7. 2020 |
|  | Spoštovani,  glede prijave na javni razpis bi radi preverili ali je potrebno pri prijavi izpolniti Obrazec 4 in Prilogo 4. Če prav razumemo, je Obrazec 4 namenjen spremljanju dela na projektu za izbrane izvajalce in ob prijavi oddamo prazen obrazec, Priloga 4 pa je le v pomoč pri pisanju metodologije. Prosimo za vašo potrditev. | Glejte odgovora št. 53 in št. 55. | 15. 7. 2020 |
|  | Zaposlitev koordinatorja in ostalih izvajalcev (dvojno financiranje, poročanje ministrstvu)  Glede na to da storitve projekta, ki ga prijavljamo že obstajajo v programih ali prav razumemo, da s tem razpisom pridobimo kader, ki bo delal v že obstoječih programih prijaviteljev z obstoječimi uporabniki in bo prilagajal obstoječe storitve in dodajal nove rešitve na obstoječe programe,  zaradi novih potreb, ki so nastale zaradi ukrepov reševanja epidemije Covid-19 in zmanjševanja njenih posledic? To nas zanima predvsem zaradi beleženja kadra in njihovih storitev v že obstoječe programe prijavitelja (podobno kot beležimo npr. zaposlene preko Programa javnih del kot del zaposlenih izvajalcev na že obstoječih programih). | Glejte odgovor št. 65. | 15. 7. 2020 |
|  | Kako se izplačuje zunanje izvajalce, kadar je izvajalec firma (nvo, inštitut, s.p...), ali je dovoljeno izstavljanje računov za opravljene ure izvajalcev, ki so zaposleni drugod. Omenjene so zgolj avtorske in podjemne pogodbe? | Stroški storitev zunanjih izvajalcev v okviru tega javnega razpisa so namenjeni **kritju stroškov osebja na projektu**. Gre za stroške zunanjih storitev za strokovne sodelavce in podporno osebje.  Sem spadajo *izplačila za opravljeno delo na projektu* na podlagi **podjemne pogodbe in avtorske pogodbe**. Upravičen je strošek bruto izplačila vključno z vsemi plačanimi prispevki. | 15. 7. 2020 |
|  | Stroški projekta: kaj spada pod njih, poleg stroškov izvajalcev?  Prosimo za podrobnejšo obrazložitev, kateri so lahko posredni stroški? So to lahko stroški upravljanja.  Kaj se razume kot infrastruktura? Za potrebe projekta smo namreč načrtovali nakup pametnih telefonov, naročnine? Prenosnih računalnikov? Zakup Zoom naročnine? Del stroškov najemnine? So to opravičeni stroški? | V okviru javnega razpisa se poleg upravičenih stroškov osebja krijejo ostali upravičeni stroški za izvedbo projekta. Ostali upravičeni stroški so operativni stroški, ki nastanejo oziroma so povezani z neposrednimi aktivnostmi projekta. V skladu z drugo točko 14. člena Uredbe št. 1304/2013/EU in 67(1) d in (5)(d) Uredbe (EU) 1303/2013, lahko upravičenec pri izračunu za vse ostale upravičene stroške izvedbe aktivnosti, upošteva pavšalno stopnjo v višini 40 % vseh upravičenih stroškov dela osebja na projektu.  Med stroške pavšalnega financiranja štejemo:  - stroške za službena potovanja,  - potne stroške po avtorski pogodbi,  - stroške tiska in oblikovanja ter materiala za pripravo avtorskega dela,  - stroške prostovoljnega delo,  - stroške dela preko študentskega servisa in  - ostale stroške, nujno potrebni za izvajanje projekta. | 15. 7. 2020 |
|  | Izvajanje projekta - ali se lahko znotraj projekta kot storitve izvajajo tudi izobraževanja, delavnice za zaposlene in prostovoljce, kljub temu, da ti niso ciljna skupina, bodo pa izobraževanja potrebna za podporo izvajalcem storitev pri informiranosti, vnašanju novih pristopov, ipd.? | Stroški izvedbe izobraževanja zaposlenih so upravičeni pod stroškom pavšalnega financiranja, v kolikor je to izobraževanje nujno potrebno za izvajanje projekta. | 15. 7. 2020 |
|  | 12.3. OBVEŠČANJE O IZBIRI. Rezultati razpisa bodo znani  v šestdesetih dneh, ali to pomeni 60 dni od odpiranja? 21.9.2020? | Prijavitelji bodo o izidu javnega razpisa obveščeni najkasneje v 60-ih dneh po zaključku odpiranja vlog. | 15. 7. 2020 |
|  | V razpisni dokumentaciji je navedeno, da ob oddaji vloge ni potrebno priložiti vzorca pogodbe (Priloga 1), v prijavnici pa piše: "Vzorec pogodbe o sofinanciranju mora biti izpolnjen s podatki prijavitelja in parafiran na vsaki strani." Je potrebno vzorec pogodbe priložiti ali ne? | Glejte odgovor št. 74. | 15. 7. 2020 |
|  | Navedeno je, da upravičen strošek plače koordinatorja na letni ravni lahko dosega maksimalno višino 30.000 EUR ali 2.500 EUR na mesec, za stroške plač ostalih sodelavcev pa ni navedena maksimalna višina upravičenega stroška plač. Ali strošek plače ostalih sodelavcev na mesečni ravni lahko presega 2.500 EUR? | Glejte odgovor št. 87. | 15. 7. 2020 |
|  | V finančnem planu v Excelovi datoteki je zahtevana konstrukcija precej nespecifična (npr. pri stroških osebja je potrebno navesti samo skupni znesek vseh stroškov osebja po letih, ni pa potrebno razdelati po posameznih zaposlitvah). Ali je to dovolj, ali je potrebno še kje v prijavnici podrobneje razdelat vse stroške? Prav tako nas zanima, ali je potrebno natančno specificirat pavšalne stroške in če da, kje natančno? | Finančno konstrukcijo projekta pripravite na osnovi Obrazca št. 2: Finančni načrt.  Pavšalnih stroškov v vlogi ni potrebno natančno specificirat. | 15. 7. 2020 |
|  | Ali je ob prijavi potrebno imeti že izbran ves kader ali lahko izbor kadra steče kasneje, do podpisa pogodbe? | Glejte odgovor št. 67. | 15. 7. 2020 |
|  | Sedež prijavitelja imamo v Ljubljani, projekt bomo izvajali v Mariboru (to tudi v razpisu jasno napišemo, izvajamo tudi druge programe v tej občini, nimamo pa registrirane enote tukaj), pod kateri del delitve sredstev spadamo-vzhodno ali zahodno regijo? | Izbrani projekti se izvajajo po načelu pro-rata, razmerje 61 % KRVS in 39 % KRZS se upošteva pri delitve razpoložljivih sredstev na ravni javnega razpisa in pri posameznem izbranem projektu in tako ne zahteva določitev regije. | 15. 7. 2020 |
|  | Pri večini vprašanj je omejeno število znakov. A je to mišljeno s presledki ali brez? Kako pomembno je, da se tega držimo ali je možno odstopanje in če, v kolikšni meri? | Glejte odgovor št. 92.  Omejitev glede obsega opisa, kjer je to zahtevano, se je potrebno držati okvirno. | 15. 7. 2020 |
|  | obrazec št. 4-Kdaj ga je potrebno priložiti - že ob prijavi? | Glejte odgovor št. 53. | 15. 7. 2020 |
|  | V razpisni dokumentaciji na strani 19 omenjate, da je obvezna priloga metodološki obrazec. Ne razumemo na kaj se to navezuje, a to naredimo po vzoru metodoloških pojasnil ali imamo pri le tem proste roke? Metodološkega obrazca ne zasledimo. | Kot Prilogo št. 4 smatramo Metodološka pojasnila oz. Metodološki obrazec oz. Metodološki list.  Navodila v zvezi s Prilogo št. 4 so opredeljena v odgovoru št. 55. | 15. 7. 2020 |
|  | Ali so obvezne priloge vsi obrazci in priloge od točke 17.2.1 do 17.2.3 javnega razpisa razen tistih, pri katerih v oklepaju izrecno piše, da jih ni potrebno priložiti k vlogi, ali ne? Če ja, nas zanima, ali *obrazec št. 4: Spremljanje izvedenih aktivnosti*izpolnimo le, če smo aktivnosti že izvajali ali tudi če jih šele načrtujemo? In pa *priloga št. 4: Metodološki list* - glede na to, da je izpolnjen, a je to zgolj v orientacijo ali moramo po tem vzorcu vstaviti vanj svoje aktivnosti in opis aktivnosti le v prijavnici ni dovolj? | Obrazce in priloge od točke 17.2.1 do 17.2.3 javnega razpisa je potrebno priložiti k vlogi, razen tistih, pri katerih v oklepaju izrecno piše, da jih ni potrebno priložiti k vlogi.  Glede predložitve Obrazca št. 4 in Priloge št. 4 glejte odgovora št. 53 in št. 55. | 15. 7. 2020 |
|  | Sem samostojna kulturna ustvarjalka, ustanoviteljica, lastnica in direktorica zasebnega zavoda. Tako po vsebini, ustanovnem aktu in izkušnjah izpolnjujemo vse pogoje. Imam ustrezno izobrazbo. Ali bi lahko nastopila v prijavi kot koordinatorica projekta in izvajalka? / Zaposlena v zavodu nima ustrezne izobrazbe in bo pomočnica ter izvajalka.  Če zgornje ni mogoče, bi se zaposlila v okviru projekta za čas trajanja projekta (do 31.12.2021). Ali lahko kljub temu obdržim status samostojne kulturne ustvarjalke?  Ali kot koordinator na projektu lahko delam vsebinsko, izvajam? | Združljivost različnih zaposlitvenih statusov ureja področna zakonodaja.  Koordinator, ki je zaposlen za polni delovni čas in za ves čas trajanja projekta, lahko na projektu dela vsebinsko in izvaja aktivnosti. | 15. 7. 2020 |
|  | Ali je izvajanje aktivnosti v projektu lahko zaračunljivo? | Ne, aktivnosti morajo biti za uporabnike brezplačne kot to določa točka 7.3 Specifični pogoji za vse prijavljene projekte javnega razpisa.. | 15. 7. 2020 |
|  | Je potrebno predhodno pridobiti soglasja ustanov (npr. DSO, CSD, SCOMS) in individualnih uporabnikov (npr. OPP in starši ipd.), ali je dovolj napoved sodelovanja z ranljivimi skupinami? | Ne, soglasja niso potrebna. | 15. 7. 2020 |
|  | Kakšna je razlika med vprašanjem 3.1 (skladnost s ciljem prednostne usmeritve) in 3.2 (doseganje rezultata specifičnega cilja prednostne naložbe)? | Javni razpis za sofinanciranje projektov za pomoč najbolj ranljivim skupinam prebivalcev zaradi epidemije COVID-19 se izvaja v okviru 9. prednostne osi »Socialna vključenost in zmanjševanje tveganja revščine«, 9.1 prednostne naložbe »Aktivno vključevanje, vključno s spodbujanjem enakih možnosti in dejavnega sodelovanja ter izboljšanje zaposljivosti« ter specifičnega cilja 9.1.3 »Preprečevanje zdrsa v revščino oziroma socialno izključenost in zmanjševanje neenakosti v zdravju« Operativnega programa za izvajanje evropske kohezijske politike v obdobju 2014–2020  Pri opisu skladnosti s ciljem prednostne usmeritve (točka 3.1 Prijavnice) opredelite, ali in na kakšen način se prijavljeni projekt sklada s cilji prednostne usmeritve.  3.2 točka Prijavnice pa od vas zahteva opredelitev, na kašen način bo vaš projekt prispeval k doseganju rezultata specifičnega cilja prednostne naložbe. V okviru tega specifičnega cilja med drugim pričakuje naslednji rezultat: razviti in nadgrajeni učinkoviti preventivni pristopi in programi za preprečevanje zdrsa v revščino in socialno izključenost ter zmanjšanje neenakosti v zdravju. V odgovoru torej opredelite, kako bo prijavljeni projekt omenjeni cilj/rezultat.  V pomoč so vam lahko tudi Merila za izbor operacij v okviru Operativnega programa za izvajanje evropske kohezijske politike za obdobje 2014-2020, ki so dostopna na <https://www.eu-skladi.si/sl/ekp/kljucni-dokumenti> | 15. 7. 2020 |
|  | Lahko za prostovoljce, ki so na vsebini, ki sodijo v razpis, delali že prej, uveljavljamo pavšalne stroške od 13.3.2020 dalje? | Da. | 15. 7. 2020 |
|  | Lahko pod reference napišemo projekte, ki smo jih izvedli v preteklosti in še trajajo (npr. v okviru društva nudimo brezplačno učno pomoč od leta 2013 z prostovoljci) - projekt je podprt s strani donatorjev in prostovoljcev in ni financiran s strani javnih sredstev? | Ustreznost referenc bo preverila strokovna komisija v okviru ocenjevanja vlog na podlagi pogojev za kandidiranje na javnem razpisu. | 15. 7. 2020 |
|  | V dokumentu Operativni program za izvajanje evropske kohezijske politike je na prednostni osi 9, specifičen cilj 3 zapisan kazalnik (tabela) delež medgeneracijskih centrov in centrov za družine ter delež zdravstvenih domov. Ali se to tiče prijaviteljev ali samo MDDSZ? | OP EKP 2014- 2020 ima opredeljene kazalnike učinka in rezultata, ki niso nujno vezani na potrjene operacije. V javnem razpisu je opredeljen specifični kazalnik, ki ga v OP EKP 2014-2020 ni. | 15. 7. 2020 |
|  | Ali se bodo ocenjevale vse točke v prijavnici po merilih za ocenjevanje? | Ocenjevanje bo na podlagi opredeljenih meril v javnem razpisu. | 15. 7. 2020 |
|  | Koordinator mora biti zaposlen že ob prijavi na razpis? Ali šele ob začetku izvajanja projekta, ki ga planiramo s 1.10.? | Koordinator mora biti zaposlen za ves čas trajanja projekta. V koliko načrtujete začetek izvajanja projekta z dnem 1. 10. 2020, lahko koordinatorja zaposlite tudi od takrat naprej. | 15. 7. 2020 |
|  | Imamo status nevladne organizacije v javnem interesu. V statusu piše da so izpolnjeni pogoji, ki veljajo za podelitev statusa. En pogoj je da je organizacija neprofitna. Torej, v statutu društva ne piše da smo neprofitna, ampak dejansko smo, in potrdilo za to je naš status nev. org. v javnem interesu. Ali lahko prijavimo projekt? | Zakon o nevladnih organizacijah kot enega izmed pogojev za pridobitev statusa nevladne organizacije določa, da mora biti organizacija neprofitna. Zato se šteje, da prijavitelj izpolnjuje pogoj neprofitnega delovanja v kolikor izkazuje status nevladne organizacije, s priloženim dokazilom, v kolikor ne obstaja javno objavljen register nevladnih organizacij.. | 15. 7. 2020 |
|  | Pri dokazovanju 2 let izkušenj koordinatorja za usposobljenost za izvedbo projekta, kakšne izkušnje se štejejo? Če ima 20 let različnih izkušenj, kaj se gleda? Glede na naravo delo, sposobnost projektnega vodenja, kot projektni management? Kot socialni delavec, da razume naravo dela projekta? Kot delo z ljudmi, tudi če niso bili v ranljivi skupini, ki je opredeljena v trenutnem razpisu? Ali kot mentor, osebni svetovalec za individualno psihosocialno svetovanje? | Pri izkušnjah koordinatorja se upoštevajo njegove **izkušnje s področja pomoči ranljivim skupinam**. Ustreznost izkušenj prijavitelja bo preverila strokovna komisija v okviru ocenjevanja vlog na podlagi pogojev za kandidiranje na javnem razpisu. | 15. 7. 2020 |
|  | V točki 3.3. je predvideno, da se predstavi časovni načrt začetka in zaključka projekta, za kar je namenjenih do 1000 znakov. Zanima nas kaj je bilo mišljeno, kot vsebina pod tem vprašanjem? Razdelana časovnica projekta z aktivnostmi, ki so bolj razčlenjene, kot v točki 4.4., datumsko opredeljen projekt po več etapah ali kaj drugega? | V točki 3.3 Prijavnice podrobneje opredelite časovnico projekta in vseh načrtovanih aktivnosti. | 15. 7. 2020 |
|  | Pri točki 4.5 Načrtovane aktivnosti projekta nas zanima kako naj izpolnimo tabelo? Prvi kazalnik je že vpisan, tam dopišemo število sklopov aktivnosti. Na kaj bi naj bili vezani drugi kazalniki, ali si jih v celoti izmislimo sami? Kolikšno je priporočeno število? | Natančno opredelite, koliko aktivnosti boste izvedli. Minimalno je potrebno izvesti eno aktivnost, lahko pa jih izvedete več. | 15. 7. 2020 |
|  | Pri točki 4.2. Opredelitev ciljev projekta nas zanima ali lahko pri ciljih navajamo kot vire s katerimi bomo preverjali doseg naših ciljev zgolj podatke, ki so vezani na uradne evidence (npr. raziskave SURS, NIJZ, ipd.) ali lahko vključimo tudi lastne vire zbiranja podatkov (npr. zadovoljstvo udeležencev s programom, število izvedenih svetovanj, ocena udeležencev o počutju pred in po zaključenem projektu, ipd.)? | V kolikor imate svoje lastne vire oziroma imate lastne opravljene analize, jih navedite z navedki avtorjev, naslovov in letom nastanka. | 15. 7. 2020 |
|  | Ali morajo biti koordinator projekta (in drugi sodelavci na projektu) v organizaciji že zaposleni ob oddaji projektne prijavnice ali je dovolj namera o sodelovanju, koordinatorja pa se zaposli z dnem odobritve projekta? | Koordinator projekta mora biti zaposlen za polni delovni čas **ves čas projekta**. V kolikor vašega projekta še ne izvajate, ob prijavi projekta koordinator še ne rabi biti zaposlen pri vas.  Drugi sodelavci na projektu se lahko zaposlijo kadarkoli med izvajanjem projekta. | 15. 7. 2020 |
|  | Koliko posameznih dejavnosti na dnevni, tedenski ali mesečni ravni mora biti opravljeno znotraj posamezne aktivnosti? | V javnem razpisu to ni opredeljeno, opredeljeno je le, da morate izvesti eno izmed aktivnosti in opredeliti, kako jo boste izvedli, koliko uporabnikov boste vključili itd. Pomembno je, da v projekt vključite osebe iz opredeljene ciljne skupine in za njih v okviru opredeljenega predmeta javnega razpisa izvedete opredeljene aktivnosti. | 15. 7. 2020 |
|  | Ali je število znakov v prijavnici vezano na znake s presledki ali brez presledkov? | Glejte odgovor št. 92. | 15. 7. 2020 |
|  | Ali razumemo pravilno, da največji možni strošek koordinatorja, to je 2.500,00 /mesec, vsebuje naslednje stroške  -          bruto dva plačo  -          nadomestilo za prevoz na delo  -          nadomestilo za prehrano med delom  -          1/12 regresa za letni dopust | Da, strošek koordinatorja v višini 2.500 EUR na mesec vključuje vse navedene stroške in še druge, ki jih opredeljuje strošek bruto izplačila plače vključno z vsemi plačanimi prispevki. | 15. 7. 2020 |
|  | V prijavi na javni razpis kandidiramo s točno določeno osebo, ki bo v projektu koordinator. Kaj v primeru, da se ta oseba v tem času zaposli kje drugje, ali bo možna zaposlitev druge osebe kot koordinatorja, v primeru, da bo izpolnjevala vse razpisne pogoje? | Da, v tem primeru je možna zaposlitev drugega koordinatorja, če izpolnjuje vse razpisne pogoje za mesto koordinatorja (pogodbena zaveza, 2. točka prvega odstavka 13. člena pogodbe o sofinanciranju). | 15. 7. 2020 |
|  | Ali se gradbena dela, obrtniška dela in nakup opreme za vzpostavitev prostora za krizne namestitve uvrščajo med stroške pavšalnega financiranja? | Vprašanje je bilo postavljeno po določenem roku za posredovanje vprašanj.  Več informacij je možno pridobiti v preostalih odgovorih na zastavljena vprašanja ter v dokumentaciji javnega razpisa. | 15. 7. 2020 |
|  | Za izvedbo projekta imamo na voljo prostor, ki pa še ni opremljen. Ali lahko stroške opreme prostora, ki so nujni za zagon aktivnosti v okviru tega razpisa, uvrstimo med pavšalne stroške? | Vprašanje je bilo postavljeno po določenem roku za posredovanje vprašanj.  Več informacij je možno pridobiti v preostalih odgovorih na zastavljena vprašanja ter v dokumentaciji javnega razpisa. | 15. 7. 2020 |
|  | Imamo stalno zunanjo sodelavko, ki ima s.p. in na za svoje delo (izvedbo delavnic) izda račune. Tudi na projektu tega razpisa bi z njo sodelovali na enak način. Ali lahko njene račune umestimo med stroke pavšalnega financiranja? | Vprašanje je bilo postavljeno po določenem roku za posredovanje vprašanj.  Več informacij je možno pridobiti v preostalih odgovorih na zastavljena vprašanja ter v dokumentaciji javnega razpisa. | 15. 7. 2020 |